Αριθ. C 355/10 Επίσημη Εφημερίδα των Ευρωπαϊκών Κοινοτήτων 31. 12.87 
Πρόταση κανονισμού (ΕΟΚ) του Συμβουλίου σχετικά με τη δράση της Κοινότητας στον τομέα των 
τεχνολογιών πληροφοριών και των τηλεπικοινωνιών που χρησιμοποιούνται για τη φροντίδα της υγείας 
— Προηγμένη πληροφορική επί της ιατρικής στην Ευρώπη (AIM) — Δοκιμαστική φάση 
COM(87) 352 τελικό 
(Υποβληθείσα από την Επιτροπή στο Συμβούλιο στις 13 Αυγούστου 1987) 
(87/C 355/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδίως το άρθρο 130, γράμμα q, παράγραφος 2, 
την πρόταση της Επιτροπής, 
τη γνώμη της Οικονομικής και Κοινωνικής Επιτροπής, 
σε συνεργασία με το Ευρωπαϊκό Κοινοβούλιο, 
Εκτιμώντας: 
ότι η Κοινότητα έχει ως αποστολή, με την καθιέρωση κοινής 
αγοράς και τη σταδιακή προσέγγιση της οικονομικής πολιτι­
κής των κρατών μελών, να προωθήσει στο σύνολο της Κοινό­
τητας την αρμονική ανάπτυξη των οικονομικών δραστηριο­
τήτων και τη σύσφιξη των σχέσεων μεταξύ των ενταγμένων 
σε αυτήν κρατών 
ότι οι αρχηγοί κρατών και κυβερνήσεων εξήραν τη σημασία 
της υγειονομικής περίθαλψης ως βασικού παράγοντα για την 
οικονομική και κοινωνική ανάπτυξη· 
ότι το Ευρωπαϊκό Κοινοβούλιο, εκτιμώντας τη σημερινή 
κατάσταση και τις αναμενόμενες εξελίξεις, τόνισε το ρόλο 
της συνεργασίας στην υγειονομική περίθαλψη και στους 
συναφείς τομείς για τη μελλοντική πολιτική, κοινωνική και 
οικονομική ανάπτυξη της Κοινότητας· 
ότι το Ευρωπαϊκό Κοινοβούλιο, εκτιμώντας τις ευρωπαϊκές 
δραστηριότητες στον τομέα της βιοτεχνολογίας, τόνισε τη 
σημασία της ιατρικής βιοτεχνολογίας και της βιοπληροφο-
ρικήςί1)· 
ότι η Οικονομική και Κοινωνική Επιτροπή υποστηρίζει πρω­
τοβουλίες στον υπόψη τομέα· 
ότι, με την εμφάνιση υπηρεσιών προηγμένης και κινητής 
επικοινωνίας και την προοδευτική εισαγωγή των υπολο­
γιστών στον κλάδο της υγειονομικής περίθαλψης και των 
υγειονομικών υπηρεσιών, διαμορφώνονται οι συνθήκες για 
σοβαρές βελτιώσεις της υγειονομικής περίθαλψης και διαφαί­
νονται δυνατότητες περιορισμού της αύξησης του σχετικού 
κόστους· 
ότι οι εξελίξεις στον τομέα της υγειονομικής περίθαλψης θα 
ωφελήσουν το ευρύ κοινό και τη διεθνή ανταγωνιστικότητα 
της Ευρωπαϊκής βιομηχανίας και ιδιαίτερα του κλάδου της 
παροχής υγειονομικών υπηρεσιών ότι τα βήματα προόδου στην υγειονομική περίθαλψη θα συμ­
βάλουν στην επίλυση πιεστικών κοινωνικών αναγκών συν­
δεδεμένων με μεταβολές στη σύνθεση του πληθυσμού από 
πλευράς ηλικίας· 
ότι οι εναρμονισμένες προσπάθειες στον τομέα αυτό θα συμ­
βάλουν στη δημιουργία της εσωτερικής αγοράς και θα 
αποτρέψουν το σχηματισμό νέων εσωτερικών συνόρων στην 
υγειονομική περίθαλψη· 
ότι η ανάπτυξη κοινών λειτουργικών προδιαγραφών για τον 
τεχνικό εξοπλισμό και την προσφορά υπηρεσιών θα επιτρέ­
ψει στις λιγότερο αναπτυγμένες περιφέρειες να επωφεληθούν 
πλήρως από τις προσπάθειες των κρατών μελών με τις οποίες 
εφαρμόζονται δοκιμαστικώς βελτιωμένα συστήματα υγειονο­
μικής περίθαλψης, διοίκησης και υποδομής στην Κοινότητα· 
ότι η ανάπτυξη τεχνολογίας και υπηρεσιών υποδομής για την 
υγειονομική περίθαλψη προσφέρει σε μικρομεσαίες επιχειρή­
σεις ευρεία κλίμακα ευκαιριών κατασκευής τεχνικού 
εξοπλισμού και παροχής υπηρεσιών στον κοινοτικό χώρο· 
ότι η συνεργασία εξειδικευμένων σε δραστηριότητες έρευνας 
και ανάπτυξης προ της κατάρτισης προτύπων και σε προαντα-
γωνιστικό στάδιο οι οποίες αποσκοπούν στην ανάπτυξη προ­
τύπων, μπορεί να συμβάλει σοβαρά, κυρίως διευκολύνοντας 
την εξέλιξη προς αποτελεσματικότερη μελλοντική υγειονο­
μική περίθαλψη σε περιφερειακό και τοπικό επίσης επίπεδο· 
ότι το πρόγραμμα πλαίσιο των κοινοτικών δραστηριοτήτων 
στον τομέα της έρευνας και τεχνολογικής ανάπτυξης (1987-
1991 )(2) αναφέρεται στην εφαρμογή της τεχνολογίας πλη­
ροφοριών, των τηλεπικοινωνιών και των ραδιοτηλεοπτικών 
μεταδόσεων για νέες υπηρεσίες κοινού ενδιαφέροντος στο 
δεύτερο βασικό πεδίο δράσης με τίτλο «Προς μία μεγάλη 
αγορά και μία κοινωνία των πληροφοριών και της επικοινω­
νίας»· ότι το πρόγραμμα πλαίσιο περιέχει ειδική πρόβλεψη 
για κοινοτική δράση στο πεδίο Ιατρικής και Βιοπληροφο-
ρικής· 
ότι αποτελεί επείγουσα ανάγκη η συγκρότηση ή εδραίωση 
ενός σαφώς ευρωπαϊκού βιομηχανικού δυναμικού στο χώρο 
των σχετικών τεχνολογιών ότι από το δυναμικό αυτό πρέπει 
να ωφεληθούν η βιομηχανία, φορείς παροχής υπηρεσιών 
υγειονομικής περίθαλψης, ερευνητικά κέντρα, επιχειρήσεις 
συμπεριλαμβανομένων των μικρομεσαίων και άλλοι οργανι­
σμοί εγκατεστημένοι στην Κοινότητα που έχουν τις καλύτε­
ρες προϋποθέσεις για την επίτευξη των ως άνω στόχων 
(') ΕΕ αριθ. C 76 της 23. 3. 1987, σ. 25. (2) COM(86) 430 τελικό. 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/11 
ότι η δοκιμαστική φάση του προγράμματος AIM θα εκμεταλ­
λευθεί τα αποτελέσματα των προγραμμάτων ESPRIT και 
RACE καθώς και τις εν εξελίξει προσπάθειες στον τομέα της 
τυποποίησης· 
ότι το κοινοτικό πρόγραμμα βιοτεχνολογίας (1985-1989) θα 
περιλάβει την εφαρμογή της ιατρικής πληροφορικής και βιο-
πληροφορικής και θα χρησιμοποιήσει ως πηγή τα αποτε­
λέσματα των προς ανάληψη εργασιών στο πλαίσιο του προ­
γράμματος AIM· 
ότι υφίσταται ανάγκη αυστηρού συντονισμού με ενέργειες σε 
εθνικό επίπεδο και με περιοδικές ανασκοπήσεις· ότι, συνεπώς, 
για τη διεξαγωγή της δοκιμαστικής φάσης είναι ανάγκη η 
Επιτροπή να επικουρείται από επιτροπή· 
ότι η υλοποίηση εναρμονισμένων δράσεων στο πλαίσιο της 
COST αποτελεί βασικό στοιχείο, συμπληρωματικό των 
σχεδίων έρευνας και ανάπτυξης βιομηχανικού προσανα­
τολισμού· 
ότι διερευνητικές μελέτες επιβεβαίωσαν την ανάγκη και τα 
πλεονεκτήματα της κοινοτικής συνεργασίας στον υπόψη 
τομέα· 
ότι συμφέρει στην Κοινότητα η εδραίωση της επιστημονικής 
και οικονομικής βάσης της ευρωπαϊκής έρευνας μέσω της 
ευρύτερης συμμετοχής φορέων από ευρωπαϊκές τρίτες χώρες 
σε ορισμένα κοινοτικά προγράμματα και ειδικότερα σε 
προγράμματα που συνεπάγονται συνεργασία στην ιατρική 
βιοπληροφορική· 
ότι η Επιτροπή επιστημονικής και τεχνικής έρευνας (Crest) 
εξέφρασε τη γνώμη της, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
1. Θεσπίζεται για αρχική περίοδο 18 μηνών από 1ης 
Ιανουαρίου 1988, κοινοτική δράση στον τομέα της ιατρικής 
πληροφορικής και βιοπληροφορικής, καλούμενη δοκιμα­
στική φάση του προγράμματος AIM. 
2. Με τη δραστηριότητα αυτή επιδιώκεται, σε αρμονικό 
συνδυασμό με δημόσιες και ιδιωτικές ενέργειες στον τομέα 
της ιατρικής πληροφορικής και βιοπληροφορικής (ΜΒΙ) που 
έχουν αναληφθεί σε εθνικό και διεθνές επίπεδο, να προαχθεί 
η ανταγωνιστικότητα των κοινοτικών βιομηχανιών και των 
φορέων παροχής υγειονομικών υπηρεσιών προκειμένου να 
τεθούν στη διάθεση των πολιτών και των υγειονομικών 
υπηρεσιών, στο ελάχιστο κόστος και με την ελάχιστη καθυ­
στέρηση, βελτιωμένα συστήματα στο χώρο της υγειονομικής 
περίθαλψης συμβάλλοντας έτσι στην επίτευξη κοινωνικών 
καθώς και οικονομικών στόχων. 
Άρθρο 2 
Η δραστηριότητα συνίσταται σε εργασίες διερεύνησης της 
σχετικής τεχνολογίας προ της κατάρτισης προτύπων και σε 
προανταγωνιστικό στάδιο, όπως απαιτείται για το στόχο της εναρμόνισης ευρωπαϊκών προσπαθειών στον τομέα των διδα­
κτικών τεχνολογιών. Το αντικείμενο και οι ακριβείς στόχοι 
παρατίθενται στο παράρτημα. 
Άρθρο 3 
1. Οι αναλυτικοί στόχοι της προβλεπόμενης δραστηριότη­
τας ορίζονται σε πρόγραμμα δράσης το οποίο πρόκειται να 
εγκριθεί σύμφωνα με τη διαδικασία που περιγράφεται στο 
άρθρο 7. 
2. Η αξιολόγηση των σχεδίων γίνεται από την Επιτροπή 
λαμβανομένων ιδιαίτερα υπόφη των στόχων οι οποίοι 
ορίζονται στο παράρτημα και στο πρόγραμμα δράσης. Η 
επιλογή σχεδίων τα οποία προβλέπουν δραστηριότητα έρευ­
νας και ανάπτυξης η οποία υπερβαίνει τα 50 ανθρωποέτη, θα 
αποφασιστεί σύμφωνα με τη διαδικασία η οποία περιγράφεται 
στο άρθρο 7. Για τα υπόλοιπα σχέδια τα αποτελέσματα της 
αξιολόγησης θα τεθούν υπόψη της επιτροπής η οποία αναφέ­
ρεται στο άρθρο 6. 
3. Τα σχέδια που εντάσσονται στο πρόγραμμα εκτελούνται 
μέσω συμβάσεων κοινής δαπάνης οι οποίες συνάπτονται 
μεταξύ Επιτροπής και βιομηχανικών επιχειρήσεων, εκδοτι­
κών οίκων, πανεπιστημίων, ερευνητικών ιδρυμάτων και 
άλλων οργανισμών οι οποίοι έχουν την έδρα τους στην Κοι­
νότητα. Οι συμβαλλόμενοι υποχρεούνται να αναλάβουν αξιό­
λογο μερίδιο του κόστους, που συνήθως θα ανέρχεται σε 50 % 
τουλάχιστον της συνολικής δαπάνης. 
4. Οι προτάσεις για σχέδια υποβάλλονται ανταποκρινόμε­
νες κατά κανόνα σε ανοικτή πρόσκληση υποβολής η οποία 
δημοσιεύεται στην Επίσημη Εφημερίδα των Ευρωπαϊκών 
Κοινοτήτων και συνεπάγονται τη συμμετοχή δύο τουλά­
χιστον ανεξάρτητων εταίρων που δεν έχουν όλοι την έδρα 
τους στο ίδιο κράτος μέλος. Ο ένας από τους εταίρους αποτε­
λεί εμπορική επιχείρηση. 
5. Σε εξαιρετικές περιπτώσεις όπου η πρόσκληση υποβο­
λής προσφορών δεν έτυχε ικανοποιητικής ανταποκρίσεως· σε 
επείγουσες περιπτώσεις ή σε περιπτώσεις όπου η πρόσκληση 
υποβολής προσφορών δεν αποτελεί την ενδεδειγμένη διαδι­
κασία από πλευράς κόστους, η απόφαση μπορεί να ληφθεί, 
σύμφωνα με τη διαδικασία που περιγράφεται στο άρθρο 7, 
κατ'εξαίρεση προς τις αρχές οι οποίες περιγράφονται στις 
παραγράφους 3 και 4. 
Άρθρο 4 
Στις περιπτώσεις που έχουν συναφθεί οι συμφωνίες πλαίσια 
για επιστημονική και τεχνική συνεργασία μεταξύ μη κοινο­
τικών ευρωπαϊκών χωρών και των Ευρωπαϊκών Κοινοτήτων, 
σε οργανισμούς και επιχειρήσεις που είναι εγκατεστημένοι 
στις χώρες αυτές, παρέχεται η δυνατότητα συμμετοχής τους 
ως εταίρων σε σχέδια που έχουν αναληφθεί στο πλαίσιο του 
προγράμματος. 
Άρθρο 5 
1. Το ποσό που κρίνεται αναγκαίο για την κοινοτική συ­
νεισφορά στην εκτέλεση του προγράμματος ανέρχεται σε 20 
Αριθ. C 355/12 Επίσημη Εφημερίδα των Ευρωπαϊκών Κοινοτήτων 31. 12.87 
εκατομμύρια ECU, κατανεμημένα σε διάστημα 18 μηνών, και 
περιλαμβάνει δαπάνες προσωπικού (έκτακτους υπαλλήλους: 
9 άτομα κατηγορίας Α, 2 Β, και 4 Γ). 
2. Η ενδεικτική κατανομή του ποσού αυτού παρατίθεται 
στο παράρτημα. 
Άρθρο 6 
1. Η Επιτροπή εξασφαλίζει τη σωστή ανάπτυξη της 
δραστηριότητας και λαμβάνει τα απαραίτητα μέτρα προς το 
σκοπό αυτό, με την επιφύλαξη των διαδικασιών που προβλέ­
πονται στο άρθρο 3. 
2. Κατά την εκπλήρωση της αποστολής της η Επιτροπή 
επικουρείται από μία επιτροπή, αποτελούμενη από δύο 
αντιπροσώπους από κάθε κράτος μέλος και της οποίας προε­
δρεύει αντιπρόσωπος της Επιτροπής, στο εξής καλούμενη 
«επιτροπή». 
Τα μέλη της επιτροπής μπορούν να ζητήσουν τη βοήθεια 
εμπειρογνωμόνων ή συμβούλων ανάλογα με τη φύση των υπό 
μελέτη προβλημάτων. 
Οι εργασίες της επιτροπής έχουν εμπιστευτικό χαρακτήρα. Η 
επιτροπή θεσπίζει τον εσωτερικό κανονισμό της. Η Επιτροπή 
παρέχει στην επιτροπή υπηρεσίες γραμματείας. 
3. Η Επιτροπή δύναται να συμβουλεύεται την επιτροπή 
για οποιοδήποτε θέμα εμπίπτει στο πεδίο εφαρμογής του 
παρόντος κανονισμού. 
Άρθρο 7 
Οταν πρόκειται να τηρηθεί η διαδικασία που προβλέπεται 
στο παρόν άρθρο, ο εκπρόσωπος της Επιτροπής που ασκεί 
καθήκοντα προέδρου της επιτροπής παραπέμπει στην επι­
τροπή σχέδιο των μέτρων που πρόκειται να θεσπιστούν. Η 
επιτροπή διατυπώνει τη γνώμη της σχετικά με το σχέδιο 
εντός προθεσμίας που μπορεί να ορίσει ο πρόεδρος ανάλογα 
με τον επείγοντα χαρακτήρα του θέματος. Η προθεσμία αυτή 
είναι συνήθως ένας μήνας και πάντως όχι μεγαλύτερη από 
δύο μήνες. Η επιτροπή διατυπώνει τη γνώμη της με τη πλειο­
ψηφία που προβλέπει το άρθρο 148, παράγραφος 2 της συνθή­
κης για τη θέσπιση των αποφάσεων που καλείται να λάβει 
το Συμβούλιο μετά την πρόταση της Επιτροπής. Κατά τη 
ψηφοφορία στο πλαίσιο της επιτροπής, οι ψήφοι των εκπρο­
σώπων των κρατών μελών σταθμίζονται με τον τρόπο που 
καθορίζεται στο εν λόγω άρθρο. Ο πρόεδρος δεν συμμετέχει 
στην ψηφοφορία. Η Επιτροπή θεσπίζει μέτρα που είναι άμεσης εφαρμογής. Αν 
τα υπό εξέταση μέτρα δεν είναι σύμφωνα με τη γνώμη της 
επιτροπής η Επιτροπή ανακοινώνει αμέσως τα μέτρα αυτά 
στο Συμβούλιο. Στην περίπτωση αυτή, η Επιτροπή μπορεί να 
αναβάλει το πολύ/.../ από την ημερομηνία της ανακοίνωσης 
αυτής την εφαρμογή των μέτρων που έχει θεσπίσει. Το Συμ­
βούλιο με ειδική πλειοψηφία μπορεί να λάβει διαφορετική 
απόφαση εντός προθεσμίας /.../. 
Σε περίπτωση που το Συμβούλιο δεν αποφασίσει εντός χρο­
νικού διαστήματος ενός μηνός από της ημερομηνίας υποβο­
λής της πρότασης σε αυτό, η Επιτροπή θεσπίζει τα προτεινό­
μενα μέτρα. 
Άρθρο 8 
Το αποτέλεσμα της δραστηριότητας επανεξετάζεται από την 
Επιτροπή μετά 12 μήνες. Η Επιτροπή ενημερώνει το Συμβού­
λιο και το Ευρωπαϊκό Κοινοβούλιο για τα αποτελέσματα 
αυτής της ανασκόπησης, καθώς και για οποιεσδήποτε προ­
τάσεις τροποποίησης ή παράτασης της δραστηριότητας τις 
οποίες η Επιτροπή θεωρεί απαραίτητες. 
Άρθρο 9 
1. Όσον αφορά τις συντονιστικές δραστηριότητες που 
προβλέπονται στο άρθρο 1 παράγραφος 2 τα κράτη μέλη και 
η Επιτροπή ανταλλάσσουν όλες τις διαθέσιμες και ελεύθερα 
ανακοινώσιμες χρήσιμες πληροφορίες σχετικά με τις 
δραστηριότητες στους τομείς που καλύπτονται από τον παρό­
ντα κονονισμό, ασχέτως αν έχουν ή όχι προγραμματιστεί ή 
διεξαχθεί υπό τον έλεγχο τους. 
2. Οι πληροφορίες ανταλλάσσονται σύμφωνα με τη διαδι­
κασία που καθορίζεται από την Επιτροπή μετά από διαβου­
λεύσεις με την επιτροπή, και θεωρούνται εμπιστευτικές, 
εφόσον το ζητήσει η πηγή που τις παρέσχε. 
Άρθρο 10 
Ο παρών κανονισμός αρχίζει να ισχύει την 1η Ιανουαρίου 
1988. 
Ο παρών κανονισμός είναι δεσμευτικός ως προς όλα τα μέρη 
του και ισχύει άμεσα σε κάθε κράτος μέλος. 
31. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 355/13 
ΠΑΡΑΡΤΗΜΑ 
ΕΙΣΑΓΩΓΗ 
Οι προβληματισμοί που εκτίθενται στο βασικό έγγραφο απεικονίζουν τις δυνατότητες συνεργασίας, αλλά επίσης 
και τις δυσκολίες και τον πολύπλοκο χαρακτήρα τους που είναι αποτέλεσμα της διατομεακής φύσης τους στην 
περίπτωση που επιδιώκεται συντονισμένη προσπάθεια σε ευρωπαϊκό επίπεδο. Εκτός από την ανάγκη να προσδιο­
ριστούν οι στόχοι θα πρέπει να αναλυθούν εναλλακτικές λύσεις, και να εξεταστεί η δυνατότητα για επιτυχή έλεγχο 
των πολυάριθμων αλληλεπιδράσεων. Η επιτυχία της ενέργειας αυτής θα εξαρτηθεί τελικά από την ικανότητα 
συμπλήρωσης και ενίσχυσης των προσπαθειών που αναλαμβάνονται από τους φορείς του τομέα σε εθνικό επίπεδο. 
Η ανάπτυξη και η ενίσχυση των μηχανισμών συντονισμού μεταξύ των φορέων του τομέα σε ευρωπαϊκό επίπεδο 
αποτελεί πρόκληση, όπως και το τεχνολογικό περιεχόμενο αυτό καθεαυτό της πρωτοβουλίας αυτής. Η επιτυχία στον 
τομέα αυτό θα είναι αποφασιστική για την επίτευξη συντονισμού και συνεργασίας, και ως εκ τούτου για την 
καλύτερη χρησιμοποίηση των περιορισμένων ευκαιριών της Κοινότητας στον τομέα αυτό από ανθρώπινης, θεσμικής, 
τεχνολογικής και χρηματοδοτικής άποψης. 
Για το λόγο αυτό, έχει προβλεφθεί μία δοκιμαστική φάση με τους φορείς του τομέα, η οποία έχει τους ακόλουθους 
στόχους: 
— να αναλύσει και να αξιολογήσει τις μελλοντικές επιτακτικές ανάγκες για τον τομέα της υγειονομικής περίθαλψης 
και της βιοτεχνολογίας, σε σχέση με την ιατρική και βιοπληροφορική (ΜΒ1). 
— να μελετήσει και να αξιολογήσει την πρόοδο και τις τεχνολογικές επιλογές σε σχέση με τη συμβολή τους στην 
πρόοδο της ΜΒΙ. 
— να προσδιορίσει συγκεκριμένους στόχους και την καλύτερη προσέγγιση για το συντονισμό και τη συνεργασία 
στον τομέα της ΜΒΙ σε ευρωπαϊκό επίπεδο, συμπληρώνοντας και ενισχύοντας τις προσπάθειες των ιδιωτικών 
και δημόσιων οργανισμών που εργάζονται στον τομέα αυτό και τους ευρέως συναφείς τομείς. 
— να επαληθεύσει και να επιβεβαιώσει την ενίσχυση στην οργάνωση και στη διαχείριση, αποσκοπώντας σε 
συντονισμένες προσπάθειες για την ΜΒΙ. 
— να αναπτύξει σχέδιο δράσης για την ΜΒΙ, βασιμένο στην ανάλυση των επιτακτικών αναγκών και των μελλοντικών 
δυνατοτήτων. 
— να προσδιορίσει τους εκ του νόμου ρυθμιστικούς οικονομικούς παράγοντες και άλλους παράγοντες μη τεχνολογι­
κούς που μπορούν να παίξουν ουσιαστικό ρόλο στη χρησιμοποίηση της ΜΒΙ για τους καθορισμένους στόχους. 
Στο παρακάτω κεφάλαιο γίνεται περιγραφή του στόχου των εργασιών που προτείνονται για τη δοκιμαστική φάση. 
Οι τομείς ανίχνευσης και έρευνας επιλέχθηκαν σύμφωνα με τους κατωτέρω στόχους της δοκιμαστικής φάσης, έτσι 
ώστε να επιτευχθούν σημαντικά αποτελέσματα τα οποία θα επιτρέψουν τη συνέχιση του θέματος. 
1. ΑΝΑΠΤΥΞΗ ΚΟΙΝΟΥ ΘΕΩΡΗΤΙΚΟΥ ΠΛΑΙΣΙΟΥ ΓΙΑ ΤΗ 
ΣΥΝΕΡΓΑΣΙΑ 
Η υγειονομική περίθαλψη αποτελεί ένα τομέα σε συνεχή εξέλιξη, 
λόγω της τεχνολογικής εξέλιξης. Το ουσιαστικό σημείο είναι η 
αξιολόγηση του ρόλου και της συμβολής της ΜΒΙ στη συγκεκριμένη 
κατανόηση του παρόντος και μελλοντικού ρόλου της πληροφόρησης 
και του τρόπου με τον οποίο χρησιμοποιείται. 
Οι τύποι δεδομένων που ένας ιατρός πρέπει γενικά να χρησιμοποιεί, 
να μελετά, να περιλαμβάνει σε έκθεση, κλπ. είναι: 
— κείμενο (για παράδειγμα, εκθέσεις που προέρχονται από συναδέλ­
φους και αφορούν το σύστημα αναφοράς) 
— αριθμητικά αποτελέσματα εργαστηρίου 
— γραφικές παραστάσεις (ταυτόχρονα αριθμητικά στοιχεία και 
σημεία του σώματος) 
— σήματα (για παράδειγμα, ηλεκτροκαρδιογραφήματα) 
— εικόνες (για παράδειγμα, ακτίνες-Χ, ηχογραφήματα κλπ.). 
Τα στοιχεία αυτά έχουν τρεις βασικές προελεύσεις: στοιχεία που 
προέρχονται από τους ίδιους τους ιατρούς για τους ασθενείς· άλλα 
στοιχεία σχετικά με τους ασθενείς και γενικές ιατρικές γνώσεις. 
Οι ανάγκες επεξεργασίας των δεδομένων για τους ερευνητές που 
εργάζονται σε μοριακό επίπεδο και για τα βιολογικά συστήματα είναι: — η αυτόματη συλλογή πειραματικών στοιχείων που προέρχονται 
απο διαφορετικές πηγές-
— η σύγκριση πειραματικών στοιχείων με αυτά που έχουν αποθηκευ­
τεί στις τράπεζες δεδομένων και στις βάσεις δεδομένων 
— η πρόβλεψη διαρθρώσεων του τριτογενούς τομέα βάσει διαδο­
χικών στοιχείων 
— η ανάπτυξη μοριακών προτύπων 
— οι μηχανικοί ποσοτικοί υπολογισμοί για την τελοιοποίηση της 
δομής. 
Τούτο προϋποθέτει τρεις κατευθύνσεις για την τελειοποίηση της 
ιατρικής πληροφορικής: 
α) ιατρικές εκθέσεις 
β) ανακοινώσεις 
γ) και αναζήτηση πληροφοριών, συστημάτων που διευκολύνουν τη 
λήψη απόφασης. 
Η διατύπωση στρατηγικής όσον αφορά την τεχνολογία πληροφοριών 
για την υγειονομική περίθαλψη απαιτεί τον προσδιορισμό των 
αναγκών για πληροφορίες και του τρόπου με τον οποίο θα επιτευ­
χθούν. Τούτο συνεπάγεται την ανάλυση, την κατανόηση και τη συμ­
φωνία μεταξύ των σχετικών βασικών φορέων όσον αφορά την καταλ­
ληλότερη λύση για την κάλυψη των αναγκών των χρηστών έτσι ώστε 
να υπάρξει αρμονία με τις οικονομικές και τεχνολογικές δυσχέρειες. 
Αριθ. C 355/14 Επίσημη Εφημερίδα των Ευρωπαϊκών Κοινοτήτων 31. 12.87 
1.1. Ανάπτυξη προτύπου αναφοράς για την ΜΒΙ 
Στόχος 
Οι εξελίξεις στην ΜΒΙ θα πρέπει να βασιστούν, όσο το δυνατό 
περισσότερο, στην πρόοδο της τεχνολογίας των πληροφοριών, των 
επικοινωνιών, της ραδιομετάδοσης και των υπηρεσιών με προστι­
θεμένη αξία. Εξάλλου, και σε σχέση με τις ιδιαίτερες πλευρές κάθε 
εφαρμογής, η ΜΒΙ θα αναπτύξει χαρακτηριστικά και δυνατότητες 
δικές της. Για παράδειγμα, η επίβλεψη των ασθενών από απόσταση 
μπορεί να αφορά την κυψελωτή ραδιοτηλεφωνία, αλλά μπορεί να 
απαιτεί την ανάπτυξη τεχνικών λήψης και ραδιομετάδοσης των στοι­
χείων που αφορούν την υγειονομική περίθαλψη. Ανάλογα, οι βάσεις 
δεδομένων για πρωτεΐνες και νουκλεϊνικά οξέα θα χρησιμοποιήσουν 
τα κλασσικά συστήματα διαχείρισης των βάσεων δεδομένων, αλλά 
θα χρειαστούν ειδικά μέσα όπως, για παράδειγμα, ειδικά συστήματα, 
προκειμένου να διευκολυνθεί η αποτελεσματική χρησιμοποίηση των 
στοιχείων. 
Προκειμένου να επιτραπεί στην ΜΒΙ να επωφεληθεί από τη συνεργα­
σία που υπάρχει στους άλλους τομείς και να διευκολυνθεί ο προσδιο­
ρισμός των αναγκών όσον αφορά τις κοινές λειτουργικές προδιαγρα­
φές και την ελάχιστη τυποποίηση, προτείνεται ως σημείο έναρξης, 
στο πλαίσιο της δοκιμαστικής φάσης, η σύλληψη και η ανάπτυξη 
ενός πρότυπου αναφοράς για την ΜΒΙ. Όσον αφορά τις τηλεπικοι­
νωνίες και τη ραδιομετάδοση, η εργασία αυτή μπορεί να βασιστεί 
στο πρότυπο αναφοράς που έχει δημιουργηθεί στο πλαίσιο του προ­
γράμματος RACE. 
Οι ειδικοί στόχοι της εργασίας αυτής είναι: 
— να δημιουργηθεί και να διατηρηθεί η διαφάνεια για τις ανάγκες 
και τα λειτουργικά χαρακτηριστικά τους· 
— να επιτευχθεί αμοιβαία κατανόηση όσον αφορά την εξέλιξη της 
ΜΒΙ 
— να επιτευχθεί μεταξύ των βασικών φορέων του τομέα κοινός καθο­
ρισμός και κατανόηση των λειτουργικών αναγκών και της 
ελάχιστης τυποποίησης· 
— να ενισχυθούν οι εργασίες σχετικά με τις κοινές λειτουργικές 
προδιαγραφές ή/και την τυποποίηση που έχουν πραγματοποιήσει 
τα αρμόδια ιδρύματα προκειμένου να διευκολυνθεί η πρόοδος της 
ΜΒΙ στον τομέα της υγειονομικής περίθαλψης και η έρευνα στους 
αντίστοιχους τομείς. 
Έκταση των εργασιών 
Η εργασία αυτή θα περιλαμβάνει τρία βασικά στοιχεία, ήτοι αυτά 
που αφορούν το περιβάλλον πληροφόρησης του ιατρού, την εργασία 
του επιστήμονα και του τεχνικού στους συναφείς τομείς και τις 
γενικές ανάγκες για την ανάπτυξη του πρότυπου αναφοράς. 
1.1.1. Πρότυπο αναφοράς για το περιβάλλον πληροφόρησης του 
ιατρού 
Τούτο θα περιλαμβάνει όλες τις λειτουργικές περιγραφές όσον αφορά 
τις διαδικασίες πληροφόρησης στις οποίες προβαίνει ο ιατρός, στις 
σχέσεις του με τον ασθενή, καθώς και τη βοηθητική υποδομή (για 
παράδειγμα, νοσοκομεία), και υπηρεσίες (για παράδειγμα, εργαστή­
ρια). Για τον προσδιορισμό και την περιγραφή των λειτουργικών 
απαιτήσεων θα πρέπει να ληφθούν υπόψη οι τεχνικές και οικονομικές 
πλευρές. 
1.1.2. Πρότυπο αναφοράς για το περιβάλλον πληροφόρησης των 
επιστημόνων και των τεχνικών 
Τούτο καλύπτει τη λειτουργική περιγραφή σχετικά με την εργασία 
των επιστημόνων και των τεχνικών που εργάζονται στους τομείς που 
έχουν σχέση με την υγειονομική περίθαλψη όπως τα εργαστήρια που 
ασχολούνται με τις διαγνώσεις καθώς και, κατά γενικό τρόπο, και 
όσοι εργάζονται στον τομέα της βιοτεχνολογίας. Μολονότι ο στόχος 
της βιοτεχνολογίας υπερβαίνει το στόχο της υγειονομικής περίθαλ­
ψης, οι ανάγκες για τη βιοπληροφορική είναι κοινοί, σε μεγάλο 
βαθμό, σε όλους τους τομείς της βιοτεχνολογίας. 1.1.3. Αρχές ενοποίησης και διαλειτουργίας 
Η εργασία αυτή συνίσταται στην ανάλυση και την επέκταση των 
αρχών OSI για την ανοικτή διασύνδεση στον τομέα της ΜΒΙ. Όσον 
αφορά τον εξοπλισμό, οι εργασίες OSI αποτελούν τη βάση, ενώ 
γίνεται επέκταση της αρχής της ανοικτής δια-επικοινωνίας στα 
ανώτερα στρώματα που ανήκουν αποκλειστικά στον τομέα του πρό­
τυπου OSI. Τα βασικά θέματα περιλαμβάνουν τον έλεγχο της πρόσβα­
σης και την ταυτότητα του χρήστη, την ηλεκτρονική υπογραφή και 
την ένδειξη του χρόνου, την πιστότητα και την ακεραιότητα των 
στοιχείων. 
1.2. Ανάλυση των αναγκών σχετικά με τα στοιχεία για την ΜΒΙ 
Στόχοι 
Προκειμένου να αναπτυχθούν ανοικτά και ευέλικτα συστήματα πλη­
ροφοριών, ικανά να ανταποκριθούν στις ανάγκες του τομέα της υγειο­
νομικής περίθαλψης και τα οποία βασίζονται στην εξέλιξη των βασι­
κών επιστημών και τεχνολογιών, είναι απαραίτητο να πραγματοποιη­
θεί συστηματική ανάλυση των αναγκών πληροφόρησης. Η κατανό­
ηση των αναγκών πληροφόρησης αποτελεί προκαταρκτική προϋπό­
θεση προκειμένου να συλληφθούν και να προσδιοριστούν κοινές 
λειτουργίες επεξεργασίας των πληροφοριών, καθώς και για την 
ανάπτυξη ανταλλαγής και της δυνατότητας διαβίβασης των πληροφο­
ριών. Τούτο επίσης αποτελεί προκαταρκτική προϋπόθεση για τις 
κοινές λειτουργικές προδιαγραφές και την ελάχιστη τυποποίηση. 
Έκταση των εργασιών 
Η εργασία πρέπει να έχει σαν στόχο να συμπεριλάβει αναλύσεις των 
αναγκών πληροφόρησης σε σχέση με τον τομέα της υγειονομικής 
περίθαλψης και τον καθορισμό των αντίστοιχων ειδικών χαρακτη­
ριστικών σε σχέση με τη συλλογή των στοιχείων, την επεξεργασία 
τους, την επαλήθευση τους, την προστασία τους, την αυθεντικότητα 
τους, την απομνημόνευση τους, τη μεταβίβαση τους, την ανεύρεση 
τους και την παρουσίαση τους σύμφωνα με τις παρακάτω σχέσεις: 
— υπηρεσίες υγειονομικής περίθαλψης για τον ασθενή 
— ιατρός-ασθενής (αλληλογραφία, πληροφορίες, γνωμάτευση, κλπ.) 
— πληροφορίες αναφοράς για τον ιατρό (ιστορικό, διάγνωση 
συμπτωμάτων, πρόληψη, επιλογές θεραπείας, συνταγές, πρόσφατα 
θεραπευτικά πειράματα, κλπ.) 
— υπηρεσίες διάγνωσης-ιατρός (εργαστήρια) 
— θεραπεία-ιατρός (χειρουργεία, εξωτερικά ιατρεία, ειδικές θεραπεί­
ες διάφορων τύπων) 
— διοίκηση-ιατρός (νοσοκομείο, ασφάλιση, δημόσιες διοικήσεις, 
λογιστική, κλπ.). 
Όσον αφορά τα εργαστή ρια και την υποδομή έρευνας για την υγειονο­
μική περίθαλψη, θα πρέπει να πραγματοποιηθούν οι αντίστοιχες 
αναλύσεις, συμπεριλαμβανομένων και των κατωτέρω σχέσεων: 
— επιστήμονες/τεχνικοί/πληροφορίες αναφοράς (για παράδειγμα, 
σειρά DNA και πρωτεϊνών και βάσεις δεδομένων διαρθρώσεων, 
βιβλιογραφία, κλπ.). 
— επιστήμονες/τεχνικοί/ πειραματικά στοιχεία (για παράδειγμα, 
διάθλαση στις ακτίνες-Χ και με νετρόνια, πυρηνική μαγνητική 
αντήχηση υψηλής πιστότητας και δύο διαστάσεων, ηλεκτρονική 
μικροσκόπηση). 
— επιστήμονες/τεχνικοί/πειραματικός εξοπλισμός (για παράδειγμα, 
μοριακή δυναμική εξομοίωση, κρυσταλλογραφία ακτίνων-Χ, 
τελειοποιημένα γραφικά συστήματα σε τρεις διαστάσεις...). 
— επιστήμονες/τεχνικοί/διοικήσεις (νοσοκομεία ή άλλες αιτούσες 
υπηρεσίες, ασφαλίσεις, δημόσιες διοικήσεις, λογιστική, κλπ.). 
Το αποτέλεσμα θα πρέπει να προσδιορίσει τις επιλογές και την 
προσέγγιση που επιλέγεται για την εφαρμογή των διαρθρώσεων κωδι­
κοποίησης που απαιτούνται για την εφαρμογή, επιτρέποντας τις τεχ­
νικές επεκτάσεις και τελειοποιήσεις προκειμένου να μεταβιβαστούν 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/15 
τα στοιχεία υπό μορφή που επιτρέπει την επεξεργασία τους. Στο 
πλαίσιο της δοκιμαστικής φάσης, τούτο θα πρέπει κανονικά να αποτε­
λεί ήδη σημαντική συνδρομή στην εναρμόνιση που είναι απαραίτητη 
για τη μελλοντική ανάπτυξη, καθώς και για την προετοιμασία του 
εδάφους για μία μεταγενέστερη λεπτομερή εργασία. 
1.3. Εκτίμηση του οικονομικού δυναμικού της ΜΒΙ 
Στόχοι 
Η πληροφορική μπορεί να χρησιμοποιηθεί στον τομέα της υγειονο­
μικής περίθαλψης και της ιατρικής έρευνας είτε για να βελτιωθούν 
οι αποδόσεις, είτε για να επιτευχθεί μεγαλύτερη εξοικονόμηση. Ο 
στόχος της παρούσας εργασίας στο πλαίσιο του πρότυπου αναφοράς, 
είναι να αξιολογηθεί το δυναμικό των οικονομικών αποδόσεων της 
ΜΒΙ. 
Έκταση των εργασιών 
Η εργασία στον τομέα αυτό συνίσταται στον προσδιορισμό των διά­
φορων επιπέδων συστημάτων της υγειονομικής περίθαλψης όπου η 
τεχνολογία πληροφοριών προσφέρει τη δυνατότητα να αναπτυχθούν 
μέθοδοι που επιτρέπουν τον περιορισμό του κόστους, και παράλληλα 
τη βελτίωση της ποιότητας των φροντίδων. Οι ακόλουθοι τομείς θα 
αποτελέσουν κυρίως το αντικείμενο μιας λεπτομερούς έρευνας: 
— Συνταγές, 
— Ραδιογραφία - επεξεργασία της εικόνας, 
— Εξοπλισμός εργαστηρίου, 
— Πλεονέκτημα τεχνικών με ανιχνευτή, 
— Εξέταση του πληθυσμού, 
— Θεραπεία του καρκίνου, 
— Πρώτες φροντίδες, 
— Μοριακή έρευνα. 
Συνταγές 
Η ανάπτυξη λύσεων που βασίζονται στις επικοινωνίες και στα ειδικά 
συστήματα για τις συνταγές των πρώτων φροντίδων θα πρέπει να 
επιτρέπουν να μειωθούν τα γενικά διοικητικά έξοδα βελτιώνοντας 
παράλληλα την ακρίβεια της απάντησης για τις ανάγκες του ασθενή. 
Ραδιογραφία 
Η χρησιμοποίηση αριθμητικών τεχνικών και η απομνημόνευση σε 
οπτικούς δίσκους, η βελτίωση απόκτησης στοιχείων, η αποθήκευση 
τους και το σύστημα έρευνας μπορεί να μειώσει, σημαντικά, το σημε­
ρινό ετήσιο κόστος της ραδιογραφίας σε σύγκριση με την ακτινογρα­
φία, τα χημικά προϊόντα, τη συντήρηση του συνήθους εξοπλισμού 
και την αποθήκευση των φωτογραφικών πλακών('). 
Εξοπλισμός εργαστηρίου 
Δεδομένου ότι το κόστος συντήρησης του εξοπλισμού εργαστηρίου, 
εκτός από τον υπολογιστή, είναι σημαντικό, η θέσπιση πολιτικής 
διάγνωσης με ειδικά συστήματα, ακόμη και στην περίπτωση των 
πλέον απλών εξοπλισμών εργαστηρίου θα επιτρέψει εξοικονόμηση 
και βελτίωση των υπηρεσιών. 
Τεχνικές με ανιχνευτή 
Οι τελειοποιημένοι ανιχνευτές προσφέρουν μεγάλες δυνατότητες για 
την πραγματοποίηση ανιχνεύσεων από απόσταση και χωρίς παρακο-
(') Η αγορά φωτογραφικών πλακών για ακτίνες-Χ φθάνει το 2% του 
συνολικού προϋπολογισμού ενός νοσοκομείου και το 60% του 
τμήματος της ραδιογραφίας. λούθηση. Τούτο μπορεί να χρησιμοποιηθεί για να βελτιωθεί αισθητά 
η επιτήρηση και η εξακρίβωση και για να υπερπηδηθούν τα εμπόδια 
που οφείλονται στο χρόνο και στην απόσταση. 
Εξέταση του πληθυσμού 
Η τεχνολογία πληροφοριών μπορεί να βελτιώσει την εξέταση του 
πληθυσμού προκειμένου να ανιχνευθεί μία θεραπεύσιμη ασθένεια η 
οποία διαφορετικά θα ήταν μοιραία, πραγματοποιώντας αυτόματα ένα 
μεγάλο τμήμα της εργασίας προκαταρκτικής λεπτομερούς εξέτασης. 
Θεραπεία του καρκίνου 
Η ποιότητα ζωής ενός καρκινοπαθούς μπορεί να βελτιωθεί αισθητά 
με τη χρησιμοποίηση πληροφορικών προτύπων σαν βοήθεια για την 
προετοιμασία λήψης αποφάσεων, προκειμένου να επιτραπεί καλύτερη 
θεραπεία, για παράδειγμα, καθιστώντας καλύτερη τη χρησιμοποίηση 
της χειρουργικής, της χημειοθεραπείας και της ραδιοθεραπείας. Στό­
χος είναι να δημιουργηθεί σχέση μεταξύ της βάσης πληροφοριών 
και των πρότυπων που βρίσκονται σε ανάπτυξη, προκειμένου να 
βελτιστοποιηθεί η θεραπεία για κάθε ασθενή. 
Πρώτες φροντίδες 
Ο συνδυασμός μίας νέας τεχνικής όσον αφορά τον αριθμό και την 
επεξεργασία των πληροφοριών πρέπει να επιτρέψει να βελτιωθούν οι 
πρώτες φροντίδες και να δείξει πώς η τεχνολογική σύγκλιση μπορεί 
να ευνοήσει την υγειονομική περίθαλψη. Ειδικότερα, η εφαρμογή 
μίας ιατρικής που ασκείται σε διαφορετική περιοχή επιβάλλει τη 
σύγκλιση της τεχνολογίας των φωτογραφικών πλακών, της χημείας, 
της μοριακής βιολογίας και της επεξεργασίας των πληροφοριών. 
Μοριακή έρευνα 
Η βιομοριακή έρευνα μπορεί να φέρει την επανάσταση στις οικονομι­
κές συνθήκες της φαρμακευτικής παραγωγής και της αντίστοιχης 
έρευνας και ανάπτυξης. Υπάρχουν ήδη παραδείγματα όπου οι τεχνικές 
της βιομοριακής μηχανικής επέτρεψαν να δημιουργηθούν άμεσα πολύ 
καθαρές ουσίες σε πολύ περισσότερο πλεονεκτική τιμή κόστους 
απ'ό,τι οι παραδοσιακές τεχνικές. 
2. ΠΕΡΙΒΑΛΛΟΝ ΤΗΣ ΙΑΤΡΙΚΗΣ ΠΛΗΡΟΦΟΡΙΚΗΣ 
Περιγραφή 
Στο πλαίσιο της γρήγορης ανάπτυξης της τεχνολογίας και των συστη­
μάτων αυτόματης πληροφόρησης, πρέπει να διατίθενται πρότυπα που 
επιτρέπουν να γίνουν συγκρίσεις και ανταλλαγή των υγειονομικών 
πληροφοριών σε διεθνές επίπεδο. Η διαθεσιμότητα των ιατρικών 
στοιχείων και η συγκρισιμότητα στην Ευρώπη θα επιτρέψουν καλύ­
τερη κατανόηση των προγραμμάτων εξέλιξης των χρόνιων ασθενειών, 
θα αυξήσουν τις πηγές, με αποτέλεσμα να βελτιωθεί η ποιότητα των 
φροντίδων και η ποιότητα της ζωής, με συμβολή στη διαχείριση και 
στην έρευνα, για μεγαλύτερο όφελος των ασθενών. 
Η ανάπτυξη της τεχνολογίας των πληροφοριών στην ιατρική οδηγεί 
σήμερα στον πολλαπλασιασμό των ανεξάρτητων συστημάτων στην 
Ευρώπη. Κατά συνέπεια, υπάρχει κίνδυνος όλο και μεγαλύτερης έλ­
λειψης συγκρισιμότητας μεταξύ των συστημάτων ιατρικών πληροφο­
ριών, ενώ τούτο θα περιορίσει τη δυνατότητα των εθνικών και διεθνών 
μελετών σε μεγάλη κλίμακα, καθώς και τη δυνατότητα αξιολόγησης 
της αποτελεσματικότητας και της ποιότητας των φροντίδων σε ευρω­
παϊκό επίπεδο. 
Η πρώτη προτεραιότητα συνίσταται στο να δημιουργηθεί η εναρμό­
νιση που απαιτείται για την ιατρική γλώσσα, η οποία αποτελεί τη 
θεμελιώδη βάση για τα συστήματα που είναι δυνατό να μεταφέρονται 
χάρη στη σύλληψη και την ανάπτυξη ενός ευρωπαϊκού ιατρικού 
λεξικού για τη σύνταξη. Το λεξικό αυτό θα συγκεντρώσει το μεγαλύ­
τερο τμήμα των ιατρικών λειτουργιών, επιτρέποντας κατ'αυτόν τον 
τρόπο την ανάπτυξη θεωριών και την ολοκλήρωση και τη σύγκλιση 
της υγειονομικής περίθαλψης. 
Αριθ. C 355/16 Επίσημη Εφημερίδα των Ευρωπαϊκών Κοινοτήτων 31. 12.87 
Στόχος 
Ο βασικός στόχος των εργασιών που αναφέρονται στον υπότιτλο 
αυτό είναι να πραγματοποιηθεί ανάπτυξη βελτιωμένων συστημάτων 
ταξινόμησης για την κωδικοποίηση της ιατρικής ορολογίας που 
αποτελεί προκαταρκτική προϋπόθεση για την επίλυση των προβλη­
μάτων της υγειονομικής περίθαλψης που ξεπερνούν τα σύνορα. 
Σε επιστημονικό επίπεδο, η υιοθέτηση συγκρίσιμων συστημάτων 
ταξινόμησης έχει ιδιαίτερη σημασία προκειμένου να επιτευχθεί καλύ­
τερη κατανόηση των διαφορών διάδοσης των ασθενειών, καθώς και 
των διαφορών μεταξύ των συστημάτων παροχής υγειονομικής περί­
θαλψης και του κόστους τους στην Ευρώπη. 
Στο πολιτικό επίπεδο, οι βάσεις συγκεκριμένων και πιστών στοιχείων 
είναι σημαντικές για τον έλεγχο της αποτελεσματικότητας και της 
ποιότητας των φροντίδων, καθώς και για την ανάπτυξη στρατηγικών 
και διεθνών προτύπων. 
Έκταση των εργασιών 
Για να επιτευχθεί ο στόχος αυτός, είναι απαραίτητοι τέσσερις βασικοί 
τομείς δραστηριότητας: 
— Η διεθνής σύγκριση των κριτηρίων και των διαδικασιών διάγνω­
σης σε σχέση με το κόστος (ασθενείς σε νοσοκομείο) 
— Ο καθορισμός ενός ελάχιστου συνόλου βασικών στοιχείων 
(MBDS) για πρώτες βοήθειες στην Ευρώπη 
— Π ημιαυτόματη κωδικοποίηση των τυποποιημένων συστημάτων 
ταξινόμησης των ιατρικών στοιχείων στην Ευρώπη 
— Η ανάπτυξη ευρωπαϊκών κριτηρίων, προκειμένου να προσδιο­
ριστεί η σοβαρότητα των περιπτώσεων. 
2.1. Διεθνής σύγκριση των διαγνώσεων και των διαδικασιών σε 
σχέση με το κόστος 
Στόχοι 
— Εναρμόνιση των συστημάτων ταξινόμησης των ιατρικών στοι­
χείων, σε σύγκριση και κοινή εφαρμογή των αποτελεσμάτων, 
με τη χρησιμοποίηση του συνόλου των ελάχιστων ευρωπαϊκών 
στοιχείων βάσης (MBDS) που ορίζονται για τα νοσοκομεία. 
— Αξιολόγηση της μεθοδολογίας της ομάδας σχετικά με τις διαγνώ­
σεις (DRG) στην Ευρώπη, προκειμένου να κατανοηθούν οι διαφο­
ρές και να ερευνηθούν οι μέθοδοι σύγκρισης. 
Η εργασία αυτή παρουσιάζει εξαιρετική σημασία για το συντονισμό 
των ενεργειών που έχουν αναληφθεί ανεξάρτητα σε κάθε ευρωπαϊκή 
χώρα στον τομέα της MBDS και των ομάδων όσον αφορά τη διάγνωση 
και για την καλύτερη κατανόηση των διαφορών μεταξύ των 
δραστηριοτήτων των υγειονομικών υπηρεσιών, της παραγωγικότητας 
και της ποιότητας των νοσοκομειακών φροντίδων στην Ευρώπη. 
Έκταση των εργασιών 
Η εργασία του τμήματος αυτού θα περιλάβει 7 τομείς, που παρουσιά­
ζουν μεγάλη συσχέτιση μεταξύ τους. 
Ανάπτυξη των προτύπων για την εισαγωγή δεδομέ­
νων 
Οι δύο βασικές πλευρές της εργασίας αυτής αφορούν τον καθορισμό 
προτύπων για τη συγκέντρωση και την ερμηνεία ιατρικών στοιχείων 
λαμβανομένου υπόψη του γεγονότος ότι οι διαδικασίες που πραγματο­
ποιούνται χωρίς υπολογιστή αντικαθίστανται όλο και περισσότερο 
από την εισαγωγή και την επεξεργασία των στοιχείων με υπολογιστή. 
Διαφορές στα συστήματα ταξινόμησης των διαγνώ­
σεων μεταξύ των ευρωπαϊκών νοσοκομείων 
Κάθε φορά που η MBDS θα είναι διαθέσιμη και συγκρίσιμη μέσα 
και μεταξύ διάφορων χωρών, θα προγραμματιστούν δοκιμαστικές μελέτες προκειμένου να πραγματοποιηθούν ανταλλαγές δεδομένων 
και συγκριτικών εργασιών στην Ευρώπη, καθώς και μεταξύ της Ευρώ­
πης και των Ηνωμένων Πολιτειών. 
Διαφορές ταξινόμησης των διαδικασιών μεταξύ 
των ευρωπαϊκών νοσοκομείων 
Αντίθετα από τις διαγνώσεις που έχουν την τάση να ταξινομούνται 
ομοιόμορφα ανάλογα με τη διεθνή ταξινόμηση των ασθενειών, οι 
λειτουργίες και άλλες διαδικασίες κωδικοποιούνται σύμφωνα με ταξι­
νομήσεις ή ονοματολογίες εθνικές που έχουν τύχει επεξεργασίας σε 
συνάρτηση με τις διαφορετικές απαιτήσεις των γενικών ιατρών, των 
διευθυνόντων της υγειονομικής περίθαλψης, των χρηματοδοτικών 
οργανισμών και των φορέων κοινωνικής ασφάλισης, και τούτο για 
διαφορετικές χρήσεις, που κυρίως είναι διοικητικής φύσης. 
Το έργο συνίσταται στη βελτίωση όλων των συστημάτων ταξινόμη­
σης των ιατρικών στοιχείων, προκειμένου να υπάρξει ανταπόκριση 
στην εξέλιξη των ιατρικών τεχνικών, των νέων διαγνώσεων και των 
τροποποιήσεων στη διαχείριση, λαμβανομένων υπόψη των προγραμ­
μάτων ταξινόμησης που υπάρχουν αρχικά για τις διαδικασίες σε 
κάθε χώρα και που μπορούν να περιλάβουν ορισμένες καλύτερες 
οργανώσεις απ' ό,τι ο κωδικός ICD-9-CM. Η μελέτη συνδυασμού 
ελάχιστου συνόλου ιατρικών στοιχείων από κάθε ευρωπαϊκό 
πρόγραμμα ταξινόμησης μπορεί τελικά να εφαρμοστεί σε διεθνές 
επίπεδο. 
Διαφορές στους συνδυασμούς περιπτώσεων μεταξύ 
των ευρωπαϊκών νοσοκομείων 
Στο πλαίσιο της πρώτης φάσης, θα πρέπει να πραγματοποιηθεί 
σύγκριση των διεθνών συστημάτων ταξινόμησης, καθορίζοντας το 
κόστος για τους συνδυασμούς ειδικών περιπτώσεων στα ευρωπαϊκά 
νοσοκομεία, για παράδειγμα, ICD-9, ICD-9-CM και DGR και για να 
τεθεί σε εφαρμογή λύση η οποία θα επιτρέψει την εναρμόνιση της 
χρησιμοποίησης τους. 
Επίδραση των συνδυασμών περιπτώσεων στη διάρ­
κεια διαμονής και τους συντελεστές του κόστους 
στα ευρωπαϊκά νοσοκομεία 
Δεδομένου ότι οι πηγές έχουν την τάση να κατανέμονται σε συνάρ­
τηση με τις προηγούμενες ανάγκες, θα πρέπει να διατεθούν νέοι 
δείκτες για να μετρηθεί η παραγωγικότητα των συστημάτων παροχής 
υγειονομικής περίθαλψης. Η περισσότερο διαθέσιμη πηγή ιατρικών 
δεικτών για την παραγωγικότητα που δείχνει γιατί ορισμένες φροντί­
δες χορηγήθηκαν στους ασθενείς φαίνεται ότι αποτελεί σύνοψη των 
ιατρικών εκθέσεων, που περιλαμβάνει η MBDS νοσοκομείου με όλες 
τις διαγνώσεις και τις διαδικασίες που πραγματοποιήθηκαν για κάθε 
ασθενή στον οποίο παρέχεται νοσοκομειακή περίθαλψη. Η εργασία 
αυτή θα καταρτισθεί έτσι ώστε να επιτευχθεί καλύτερη περιγραφή 
των συστημάτων παροχής υγειονομικής περίθαλψης στην Ευρώπη, 
δημιουργώντας σύνδεσμο μεταξύ των επιπέδων της MBDS που προ­
κύπτουν από συνοπτικά σημειώματα των ιατρικών εκθέσεων, με χρη­
ματοδοτικά στοιχεία καθώς και με τις βάσεις δεδομένων που είναι 
γνωστές. 
Καθορισμός προτάσεων για την εναρμόνιση των 
συστημάτων ταξινόμησης ιατρικών στοιχείων στα 
ευρωπαϊκά νοσοκομεία 
Θα αναπτυχθούν στην Ευρώπη προγράμματα προκειμένου να εναρμο­
νιστούν τα συστήματα ταξινόμησης των ιατρικών στοιχείων. Αυτά 
θα πρέπει να είναι όσο το δυνατό περισσότερο παγκόσμια — λαμβα­
νομένων υπόψη των αναγκών σε όλες τις χώρες, συμπεριλαμβανομέ­
νων και των αναπτυσσόμενων χωρών, ενώ θα πρέπει να παραμένουν 
ευέλικτα για να επιτραπούν μελλοντικές τροποποιήσεις. Η προσέγ­
γιση θα είναι πολυκλαδική, προκειμένου να επιτραπεί ο διάλογος 
μεταξύ επαγγελματιών του τομέα υγείας και διευθυνόντων. 
Καθορισμός των αναγκών έρευνας και ανάπτυξης 
όσον αφορά το λογικό και το υλικό, προκειμένου 
να επιτραπεί η ανταγωνιστικότητα με την αμερι­
κανική βιομηχανία 
Η εναρμόνιση των ιατρικών στοιχείων αποτελεί προκαταρκτική 
προϋπόθεση για τη δημιουργία ευρωπαϊκής αγοράς μεγάλης κλίμακας 
για την ιατρική πληροφόρηση. Προκειμένου να καταστεί η ευρωπα­
ϊκή βιομηχανία ανταγωνιστική έναντι των ισχυρών αμερικανικών 
εταιριών, θα πρέπει να βοηθηθεί με τη σύλληψη και τη μεταγενέστερη 
παροχή προγραμμάτων τα οποία είναι καλά προσαρμοσμένα, συμπερι­
λαμβανομένων και των MBDS και των DRG. 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/17 
2.2. Καθορισμός ελάχιστου συνόλου βασικών στοιχείων για τις πρώ­
τες βοήθειες στην Ευρώπη 
Στόχοι 
— Εναρμόνιση των συστημάτων ταξινόμησης ιατρικών στοιχείων 
με καθορισμό MBDS για τις πρώτες βοήθειες, δηλαδή η βάση 
των γνώσεων θα πρέπει να διατίθεται παντού κατά τρόπο που 
επιτρέπει τη σύγκριση για ένα μέγιστο αριθμό χρήσεων των πρώ­
των βοηθειών. 
— Αξιολόγηση της μεθόδου ομάδων επίσκεψης πρώτων βοηθειών 
(AVG) στην Ευρώπη προκειμένου να μελετηθεί η σκοπιμότητα 
τους, τα πλεονεκτήματα και τα μειονεκτήματα. 
Έκταση των εργασιών 
Ο στόχος περιλαμβάνει τις ακόλουθες εργασίες: 
Καθορισμός MBDS για τις πρώτες βοήθειες 
Σήμερα, μόνο ένας μικρός αριθμός γενικών ιατρών στην Ευρώπη 
(μεταξύ 1 και 5% ανάλογα με τη χώρα) χρησιμοποιεί υπολογιστές 
για την επεξεργασία των ιατρικών πληροφοριών. Ως εκ τούτου η 
τυποποίηση των ταξινομήσεων παρουσιάζει ιδιαίτερη σημασία. Η 
εργασία θα προσανατολισθεί προς την αξιοποίηση των θεωρείων 
τυποποίησης και προς την προτυποποίηση για την κωδικοποίηση 
των πρώτων βοηθειών και τον καθορισμό MBDS για την παροχή 
φροντίδων σε οικογενειακό πλαίσιο και σε εξωτερικό περιβάλλον. 
Χρησιμοποίηση του καθοριζόμενου MBDS και της 
μεθόδου AVG στα δοκιμαστικά κέντρα στην 
Ευρώπη 
Μόλις προσδιορισθεί το MBDS σε ευρωπαϊκό επίπεδο, θα υπάρξει 
απόλυτη ανάγκη να αξιολογηθεί η μέθοδος επίσκεψης των ομάδων 
πρώτων βοηθειών η οποία εφαρμόστηκε στις Ηνωμένες Πολιτείες το 
1986, προκειμένου να συγκριθούν τα ιατρικά στοιχεία που συνδέονται 
με τα χρηματοδοτικά στοιχεία όσον αφορά τις πρώτες βοήθειες. 
Καθορισμός των προτάσεων για εναρμόνιση των 
ιατρικών στοιχείων και των συστημάτων ταξινόμη­
σης των ασθενών για τις πρώτες βοήθειες στην 
Ευρώπη 
Ο καθορισμός των MBDS για τις πρώτες βοήθειες, που έχει μεγάλη 
σημασία στο πλαίσιο των συστημάτων παροχής υγειονομικής περί­
θαλψης, θα επιτρέψει την προετοιμασία που είναι απαραίτητη για την 
εναρμόνιση των συστημάτων ταξινόμησης των ιατρικών στοιχείων. 
Καθορισμός των αναγκών έρευνας και ανάπτυξης 
όσον αφορά το λογικό και το υλικό, προκειμένου 
να επιτραπεί η ανταγωνιστικότητα με τις Ηνωμένες 
Πολιτείες και την Ιαπωνία 
Βάσει των προηγμένων επαγγελματικών γνώσεων στον τομέα των 
πρώτων βοηθειών στην Ευρώπη και της σημαντικής πείρας στον 
τομέα των χρηματοδοτικών στοιχείων για τις φροντίδες εκτός πρώτων 
βοηθειών, η εργασία θα επιτρέψει να καθοριστούν οι προδιαγραφές 
του υλικού και του λογικού που προορίζονται σε συστήματα ταξινό­
μησης ιατρικών στοιχείων των πρώτων βοηθειών. 
2.3. Ημιαυτόματη κωδικοποίηση των συστημάτων ταξινόμησης τυπο­
ποιημένων ιατρικών στοιχείων στην Ευρώπη 
Στόχοι 
— Κωδικοποίηση και αποκωδικοποίηση από τη φυσική ιατρική 
γλώσσα προς διεθνή συστήματα ταξινόμησης. 
— Αυτόματη συγκέντρωση των ταξινομήσεων αυτών σε υποταξινο-
μήσεις, σε συνάρτηση με το κόστος (DRG για ασθενείς που 
λαμβάνουν νοσοκομειακή περίθαλψη και AVG για ασθενείς που 
δεν λαμβάνουν νοσοκομειακή περίθαλψη). — Εναρμόνιση των κανόνων των συστημάτων ταξινόμησης των 
ιατρικών στοιχείων στην Ευρώπη. 
Η εργασία αυτή έχει μεγάλη στρατηγική σημασία για την ανάπτυξη 
συνεκτικών δεικτών σχετικά με την υγεία και ως εκ τούτου πρότυπων 
για την υγειονομική υπηρεσία, καθώς και για την ανάπτυξη εναρμονι­
σμένων συστημάτων ιατρικών πληροφοριών που μπορούν να οδηγή­
σουν στη δημιουργία ευρείας βιομηχανικής αγοράς για την ιατρική 
στην Ευρώπη. 
Έκταση των εργασιών 
Η εργασία αυτή συγκεντρώνεται κυρίως σε δύο βασικούς τομείς 
δραστηριότητας: 
Ανάπτυξη προτύπων για τις διαγνώσεις στις ευρω­
παϊκές γλώσσες 
Η εργασία αυτή σκοπό έχει να ανταποκριθεί στην ανάγκη τυποποίη­
σης στο πλαίσιο των καταρτίσεων προγραμμάτων κωδικοποίησης 
ICD-9 για τις διαγνώσεις στην Ευρώπη. Τα ΡΝ10 ημιαυτόματα 
προγράμματα για την κωδικοποίηση των ιατρικών διαγνώσεων θα 
καταρτιστούν και θα καταστούν διαθέσιμα στη συνέχεια σε ευρωπα­
ϊκή κλίμακα. Η κωδικοποίηση μπορεί να αποτελέσει ένα τελευταίο 
τμήμα του ειδικού συστήματος το οποίο, εκτός από τη διαφανή κωδι­
κοποίηση κατά την έναρξη εισόδου του κειμένου, θα μπορεί να 
ενσωματώσει ειδική κωδικοποίηση στο πλαίσιο, με αυτόματη 
ανίχνευση λαθών και διορθώσεων. 
Ανάπτυξη προτύπων για τις διαδικασίες σε κάθε 
ευρωπαϊκή γλώσσα 
Θα πραγματοποιηθούν συγκρίσεις μεταξύ των εθνικών διαδικασιών 
για τα προγράμματα κωδικοποίησης και μεταξύ των επεκτάσεων των 
διεθνών ταξινομήσεων και ονοματολογιών που αναπτύσσονται ευρέως 
στις διάφορες ευρωπαϊκές χώρες. Η καταλληλότητα των προγραμμά­
των αυτών ταξινόμησης θα εξετασθεί λαμβανομένης υπόψη της χρη­
σιμοποίησης τους για την επίτευξη διάφορων στόχων: επιδημιολογία, 
έλεγχος κόστους, σοβαρότητα των περιπτώσεων, ποιότητα των 
φροντίδων, κλινική έρευνα και διαχείριση σε όλα τα επίπεδα. Θα 
εξεταστούν διαρθρώσεις κωδικοποίησης που είναι προσαρμοσμένες 
στις εφαρμογές προκειμένου να επιτραπεί η ανάπτυξη της ονοματολο­
γίας και τελειοποίηση της μεταβίβασης δεδομένων υπό μορφή που 
επιτρέπει την επεξεργασία τους. 
Οι διαδικασίες αυτές θα πρέπει να είναι συμβατές με τα DRG και τα 
AVG, πράγμα που θα απαιτήσει την ανάπτυξη προγραμμάτων έκδοσης 
και προγραμμάτων συγκέντρωσης. 
2.4. Ανάπτυξη ευρωπαϊκών κριτηρίων για τον καθορισμό της σοβαρό­
τητας των περιπτώσεων 
Στόχος 
Στόχος του τμήματος αυτού είναι να επιτευχθεί ένα απλό σύνολο 
κριτηρίων που επιτρέπουν τον καθορισμό της σοβαρότητας των περι­
πτώσεων στα νοσοκομεία και στις πρώτες βοήθειες, προκειμένου να 
επιτραπεί η καλύτερη αξιολόγηση της παραγωγικότητας των υγειονο­
μικών υπηρεσιών σε όλες τις ευρωπαϊκές χώρες. Η εργασία στον 
τομέα αυτό θα επιτρέψει καλύτερη κατανόηση της αιτίας του κόστους 
της υγειονομικής περίθαλψης, καλύτερο έλεγχο του κόστους σε συ­
νάρτηση με τις ανάγκες του πληθυσμού, προσφέροντας ταυτόχρονα 
μεγάλες δυνατότητες για την αγορά των υπηρεσιών νοσοκομειακής 
πληροφόρησης και των συστημάτων πρώτων βοηθειών. 
Η στρατηγική σημασία της εργασίας αυτής μπορεί να συνοψισθεί ως 
εξής: 
— Η διαφορά κόστους στις Ηνωμένες Πολιτείες, όπως και σε ορισμέ­
νες ευρωπαϊκές χώρες, κρίνεται ότι εξαρτάται ευρέως από τη 
σοβαρότητα των περιπτώσεων, αλλά τα κριτήρια για τον καθορι­
σμό της σοβαρότητας δεν έχουν ακόμα τυποποιηθεί, ούτε και στις 
Ηνωμένες Πολιτείες. 
— Τα κριτήρια σοβαρότητας θα πρέπει να διατίθενται εύκολα σε 
όλες τις χώρες. Αυτά θα πρέπει να βασίζονται είτε στην ανάλυση 
Αριθ. C 355/18 Επίσημη Εφημερίδα των Ευρωπαϊκών Κοινοτήτων 31. 12. 87 
του περιεχομένου της MBDS, είτε στα φυσιολογικά συμπτώματα 
(όπως το σύστημα Apache στην περίπτωση εντατικής υγειονο­
μικής περίθαλψης). 
Έκταση των εργασιών 
Φυσιολογικοί δείκτες 
Η εργασία σκοπό έχει να συγκεντρώσει φυσιολογικούς δείκτες σε 
σχέση με την εντατική υγειονομική περίθαλψη και τη σοβαρότητα 
των περιπτώσεων, σε συνδυασμό με τα χρηματοδοτικά στοιχεία. 
Περιπλοκές και διαδικασίες σε DRG 
Η εργασία στον τομέα αυτό σκοπό έχει να διευκολύνει τον καθορισμό 
των DRG σε συνάρτηση με την εντατική υγειονομική περίθαλψη και 
τη σοβαρότητα των περιπτώσεων, σε συνδυασμό με τα χρηματοδοτικά 
στοιχεία. 
3. ΔΟΜΕΣ ΣΤΟΙΧΕΙΩΝ ΚΑΙ ΙΑΤΡΙΚΕΣ ΕΚΘΕΣΕΙΣ 
Περιγραφή 
Μόλις καθοριστούν οι ανάγκες στον τομέα των πληροφοριών, τα 
στοιχεία θα επιτρέψουν να καθοριστούν οι ανάγκες αυτές με προσοχή 
προκειμένου να διαπιστωθεί κατά πόσο τα στοιχεία είναι σταθερά, 
συνεκτικά, και τυγχάνουν επεξεργασίας για διαφορετικές εφαρμογές, 
ανταλλαγής και διανομής. Όταν τα στοιχεία θα τύχουν επεξεργασίας 
και θα τεθούν σε μνήμη στους υπολογιστές διάφορων τύπων και σε 
διαφορετικά μέρη, θα πρέπει να προσφέρουν τη δυνατότητα πρόσβα­
σης στο πλαίσιο προτύπου που θα προσδιορίζει τη δομή τους. Τούτο 
αποτελεί προκαταρκτική προϋπόθεση για την αυτόματη επεξεργασία 
των ιατρικών εκθέσεων. Όσον αφορά την ευρεία ιατρική αγορά, 
που περιλαμβάνει μία μεγάλη σειρά πρωτοβουλιών στην απάπτυξη 
λογικών και υλικών, η σύλληψη των οποίων δεν συνδέεται χρονικά, 
μία σημαντική πρόοδος στον τομέα της σύλληψης και της ανάπτυξης 
ιατρικών εκθέσεων θα δώσει τη δυνατότητα να βελτιωθεί σημαντικά 
η ποιότητα των ιατρικών φροντίδων, ενώ ταυτόχρονα θα υπάρξει 
άνοιγμα της αγοράς με αποτελεσματικό τρόπο, δεδομένου ότι ο ιατρός 
είναι ο βασικός παράγοντας στον τομέα αυτό και αποτελεί τον κύριο 
εμπορικό στόχο. Η πιθανότητα αύξησης της ζήτησης είναι λοιπόν 
πολύ μεγάλη, αλλά απαιτεί καταρχάς εργασία τυποποίησης και εναρ­
μόνισης που πρέπει να πραγματοποιηθούν σε ευρωπαϊκό επίπεδο. 
Στόχος 
Στόχος του τμήματος αυτού είναι να τονώσει την εργασία σε ευρωπα­
ϊκό επίπεδο στον τομέα της ανάπτυξης των ιατρικών στοιχείων και 
των προτύπων διαδικασιών, δεδομένου ότι τούτο αποτελεί προϋπό­
θεση προόδου της τεχνικής της πληροφόρησης στον τομέα της υγειο­
νομικής περίθαλψης, ευνοώντας το συντονισμό των κοινών λειτουργι­
κών προδιαγραφών και τις ελάχιστες τυποποιήσεις που απαιτούνται 
για την αυτοματοποίηση των ιατρικών εκθέσεων και της προόδου 
στις τεχνικές φορητής αποθήκευσης. 
Έκταση των εργασιών 
Για να επιτευχθούν οι στόχοι αυτοί, το εν λόγω τμήμα θα πρέπει να 
περιλαμβάνει τρεις βασικές ζώνες δραστηριότητας: 
— Δημιουργία προτύπων των διαδικασιών και των κλινικών στοι­
χείων, η ανάπτυξη των οποίων είναι βασική όχι μόνο για τη 
μεταφορά των πληροφοριών πέρα από τα σύνορα, αλλά επίσης 
και υπό τη μορφή δυναμικού προτύπου αναφοράς για την εισα­
γωγή της φωνής, της επεξεργασίας της εικόνας, κλπ. 
— Καθορισμός των λειτουργικών αναγκών ενός κατανεμημένου 
ιατρικού αρχείου. 
— Κοινές λειτουργικές προδιαγραφές και προτάσεις εναρμόνισης 
για τις καρτέλλες στοιχείων των ασθενών, που πρέπει να χρησιμο­
ποιηθούν για την εγγραφή των αντίστοιχων στοιχείων κάθε 
ασθενή. 3.1. Κλινικά στοιχεία και ανάγκη πρότυπων διαδικασιών 
Περιγραφή 
Η έλλειψη μεταβίβασης ενός κατανοητού συνόλου γεγονότων αποτε­
λεί συχνά σημαντικό εμπόδιο για την επίλυση καθημερινών προβλη­
μάτων και για τη μακροπρόθεσμη πρόοδο. Τούτο αφορά ειδικότερα 
την ιατρική, τη φαρμακευτική, τη θεραπευτική και τη βιοτεχνολογία, 
όπου υπάρχει ένα σύνολο στοχείων που πρέπει να συμπεριληφθούν 
από έναν μη ειδικό στα συγκεκριμένα αυτά στοιχεία. Η δημιουργία 
πρότυπων κλινικών στοιχείων πρέπει να τεθεί σε εφαρμογή προκειμέ­
νου να επιτραπεί η δυνατότητα μεταβίβασης των στοιχείων και των 
διαδικασιών. Καταρχάς, η κλινική διαδικασία (η είσοδος ενός 
ασθενούς, το πέρασμα του και η έξοδος του μετά τις κλινικές φροντί­
δες) μπορεί να εκφραστεί με μία σειρά εκθέσεις σχετικά με τις διαδι­
κασίες και τα αντίστοιχα στοιχεία. Τούτο μπορεί να κωδικοποιηθεί 
επίσημα, έτσι ώστε να αποτελέσει πρόγραμμα που περιγράφει τις 
φροντίδες που δέχθηκε ο ασθενής. Δεδομένου ότι το πρόγραμμα αυτό 
βασίζεται στον ασθενή και την ασθένεια, η επίδραση του τύπου της 
πρακτικής μειώνεται στο ελάχιστο. 
Στόχος 
Στόχος είναι να καταρτισθούν πρότυπα κλινικών στοιχείων που είναι 
αποδεκτά σε όλη την Ευρώπη. Τούτο θα επιτρέψει να λειτουργήσει 
το πρότυπο αναφοράς προς κάθε κατεύθυνση που απαιτείται και σε 
κάθε απαραίτητο επίπεδο παροχής φροντίδων. 
Έκταση της εργασίας 
Η εργασία θα συγκεντρωθεί ειδικότερα: 
Στην ανάπτυξη κοινού πλαισίου κωδικοποίησης 
Η εργασία συνίσταται στην ανάπτυξη κοινού πλαισίου κωδικοποίη­
σης, το οποίο καλύπτει τις ανάγκες της ιατρικής και την προστασία 
των στοιχείων. Οι ιατρικοί κώδικες είναι απαραίτητοι, δεδομένου ότι 
παρέχουν ικανοποιητική και συμπαγή βάση που είναι κατάλληλη για 
πραγματικά διαβιβάσιμα συστήματα, ανεξάρτητα από τη γλώσσα του 
χρήστη και του συστήματος υποδοχής· ανταποκρίνονται σε μία όλο 
και μεγαλύτερη ανάγκη πραγματοποίησης στατιστικών αναλύσεων, 
πιστών δημογραφικών στοιχείων σε διεθνή κλίμακα· είναι απαραίτη­
τοι για τη δημιουργία κοινών συνδέσμων για τα ειδικά ιατρικά συστή­
ματα- η προστασία των στοιχείων μπορεί να ερμηνευθεί με τη μορφή 
κωδικών που ανταποκρίνονται στις εθνικές υποχρεώσεις, ενώ ο κωδι­
κός ο οποίος πραγματοποιείται κατ'αυτόν τον τρόπο εξακολουθεί 
να είναι διαβιβάσιμος μεταξύ των διάφορων συστημάτων και των 
διάφορων χρηστών. 
Ανάπτυξη κοινής δομής των στοιχείων 
Τα κοινά πλαίσια είναι απαραίτητα για την παρουσίαση των ασθε­
νειών και των θεραπευτικών διαδικασιών. Επιτρέπουν την βελτιστο­
ποίηση της μεταβίβασης των δεδομένων και της επεξεργασίας των 
πληροφοριών που κατ'αυτόν τον τρόπο γίνονται ανεξάρτητα από τα 
συστήματα υποδοχής και επικοινωνίας. Τα στοιχεία αυτά τα οποία 
μεταβιβάζονται μπορούν να ανακτηθούν αμέσως, είτε με ανάγνωση 
μετά την είσοδο σε γραμμή επικοινωνίας, είτε σε μαγνητική ταινία 
είτε σε «κάρτα με μνήμη» (Smart Card). 
Ορθότητα, αξιοποίηση και επαλήθευση 
Σήμερα, δεν υπάρχει επίσημος κανόνας ιατρικής ορθότητας για την 
αξιοποίηση των ειδικών ιατρικών συστημάτων. Μία από τις κυριό­
τερες εφαρμογές των ειδικών συστημάτων στην ιατρική είναι η σημα­
σία τους για τη δημιουργία προτύπων που επιτρέπει στο προσωπικό 
να εξοικονομήσει προσπάθειες και σημαντικές απώλειες χρόνου, 
δεδομένου ότι μπορεί να αφιερωθεί αποτελεσματικότερα στην 
επίλυση των προβλημάτων που παρουσιάζει η έλλειψη τυποποίησης. 
Η ακρίβεια των ειδικών ιατρικών συστημάτων αποτελεί ως εκ τούτου 
κεντρικό στοιχείο στην ανάπτυξη της βιοιατρικής πληροφορικής, 
ειδικότερα από το γεγονός ότι οι γενικοί ιατροί μπορούν να γνωρίζουν 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/19 
κατ'αυτόν τον τρόπο ότι ένα συγκεκριμένο σύστημα για κλινική 
χρήση αξιοποιήθηκε επίσημα και είναι σωστό. 
3.2. Κατανομημένα συστήματα ιατρικών αρχείων 
Στόχος 
Στόχος είναι να δημιουργηθεί ένα σύστημα εγγραφής με το οποίο 
είναι δυνατή η διάρθρωση, η εύχρηστη και ευέλικτη σύνοψη των 
σύνθετων στοιχείων σχετικά με τους ασθενείς, τα οποία πρέπει να 
ενσωματωθούν στις λειτουργίες που θα διευκολύνουν τη λήψη απόφα­
σης. Το σύστημα εγγραφής θα βοηθήσει την παροχή ατομικών 
φροντίδων στους ασθενείς και θα διευκολύνει τις μελέτες πληθυσμού 
αποσκοπώντας στην έρευνα και στην προληπτική παροχή φροντίδων. 
Πάνω απ'όλα, οι ιατροί πρέπει να μπορούν να διαπιστώνουν ότι η 
χρησιμότητα του αντισταθμίζει τις προσπάθειες που απαιτούνται για 
την εισαγωγή των στοιχείων και τη διατήρηση του συστήματος. 
Έκταση της εργασίας 
Θα αναληφθούν μελέτες σύλληψης προκειμένου να προσδιορισθεί το 
δυναμικό εναρμονισμένης προσέγγισης ενός προτύπου κατανεμημέ­
νου συστήματος συναλλαγής και βάσης ιατρικών στοιχείων που δια­
νέμονται στον ιατρικό κόσμο. Το ενδιαφέρον θα συγκεντρωθεί κυρίως 
στην προσέγγιση κατανεμημένης επεξεργασίας των συνδιαλλαγών. 
Προσδιορισμός των κοινών λειτουργικών απαιτή­
σεων 
Οι κύριες δραστηριότητες θα προσανατολιστούν στον καθορισμό των 
αναγκών για την ανάπτυξη πρότυπων συστημάτων πληροφοριών για 
τα νοσοκομεία και πρότυπων περιφερειακών συστημάτων χρησιμο­
ποιώντας τις νέες τεχνικές επεξεργασίας των συναλλαγών με διανομή, 
που βασίζονται στα ιατρικά πρότυπα για την ανταλλαγή στοιχείων. 
Ανάπτυξη των προτάσεων τυποποίησης 
Η τυποποίηση που εφαρμόζεται στο πλαίσιο αυτό θα οδηγήσει τελικά 
σε πρωτόκολλα ανταλλαγής στοιχείων στο επίπεδο της ιατρικής 
εφαρμογής, σύμφωνα με τις αρχές OSI. 
3.3. Σύστημα ιατρικών εκθέσεων/κάρτες στοιχείων 
Περιγραφή 
Η κεντρική πηγή των πληροφοριών για όλες τις μορφές κλινικών 
εργασιών συνίσταται από ιατρικές εκθέσεις που ως εκ τούτου αποτε­
λούν σημαντικό στοιχείο στην αυτοματοποίηση της ιατρικής. Η 
επιλογή για τη δημιουργία αυτοματοποιημένων συστημάτων ιατρικών 
εκθέσεων που καθορίζει όχι μόνο την εφαρμογή αλλά επίσης και πώς 
οι τροποποιήσεις είναι δυνατό να πραγματοποιηθούν ή να αυτοματο­
ποιηθούν, είναι ευρεία και αφορά πολλές πλευρές των ιατρικών 
επικοινωνιών. Υπάρχουν διάφορα ερωτήματα σχετικά με ένα αποτε­
λεσματικό σύστημα ιατρικών εκθέσεων. Η δυνατότητα να αναπτυ­
χθούν συστήματα σε ευρωπαϊκή βάση απαιτεί να απαντηθούν τα 
ακόλουθα ερωτήματα: τι πρέπει να σημειωθεί σε μία έκθεση; Πώς η 
πληροφορία πρέπει να καταγραφεί; Πού πρέπει να διατηρηθούν τα 
στοιχεία; Ποιο μέσο θα πρέπει να χρησιμοποιηθεί; 
Στόχος 
Υπάρχουν διάφορα ερωτήματα σχετικά με ένα αποτελεσματικό 
σύστημα ιατρικών εκθέσεων. Κάθε στρατηγική στον τομέα της τεχνο­
λογίας των πληροφοριών για την υγειονομική περίθαλψη θα εξαρτη­
θεί από τις μελέτες που περιλαμβάνουν προγράμματα σχετικά με την κατάρτιση και τη χρησιμοποίηση ιατρικών εκθέσεων. Το κεφάλαιο 
αυτό θα αναφερθεί στις κάρτες στοιχείων του ασθενή, που πρέπει να 
χρησιμοποιηθούν προκειμένου να σημειωθούν τα στοιχεία για κάθε 
ασθενή. Η σύλληψη και η εναρμόνιση αυτής της τεχνολογίας που 
βρίσκεται σε εξέλιξη, θα πρέπει να προετοιμασθεί διεξοδικά, προκει­
μένου να καθοριστούν αποτελεσματικά πρότυπα. 
Έκταση της εργασίας 
Η εργασία θα επεκταθεί κυρίως στους ακόλουθους τομείς: 
Τεχνολογία των καρτών 
Η εργασία συνίσταται στην ενίσχυση της συνεργασίας και του συντο­
νισμού στα πλαίσια της ανάλυσης των απαιτήσεων και των δυνατοτή­
των όσον αφορά την τεχνολογία των καρτών, όπως για παράδειγμα, 
αύξηση της ικανότητας αποθήκευσης για τις κάρτες με μνήμη (Smart 
Cards), τις μικτές οπτικές κάρτες με μνήμη (Smart-Optical Cards), 
μηχανήματα ανάγνωσης, μηχανήματα ανάγνωσης-καταγραφής. 
Δείκτες 
Η απονομή κατάλληλων διευθύνσεων είναι απαραίτητη για τη χρη­
σιμοποίηση των δεικτών οι οποίοι, εφόσον εισαχθούν στην κάρτα, 
πρέπει να επιτρέψουν την ανεύρεση ορισμένων πληροφοριών όπως 
οι ακτινογραφίες, εάν είναι απαραίτητο. 
Αποθήκευση αρχείων 
Νέες τεχνικές κατάλληλης αποθήκευσης αρχείων πρέπει να μελετη­
θούν. 
Αποθήκευση εικόνων 
Οι τεχνικές συμπίεσης για την αποθήκευση εικόνων απαιτούν νέες 
τελειοποιήσεις. 
Αποθήκευση ιατρικών εκθέσεων 
Η εργασία συνίσταται στον καθορισμό μεθόδων για την ιεραρχική 
αποθήκευση ιατρικών εκθέσεων, μετά από σύντομη περιγραφή των 
επεισοδίων, των πληροφοριών που χρησιμοποιούνται στην διάγνωση, 
και των σχετικών στοιχείων. 
4. ΕΠΙΚΟΙΝΩΝΙΑ ΚΑΙ ΛΕΙΤΟΥΡΓΙΚΗ ΕΝΟΠΟΙΗΣΗ 
Περιγραφή 
Η ιατρική πληροφορική εξαρτάται ακόμη σε μεγάλο βαθμό, από 
μεμονωμένες λύσεις που απαιτούν δαπανηρές και αρκετά μη αποτε­
λεσματικές διαδικασίες για τη μεταφορά πληροφοριών μεταξύ των 
διάφορων διαδικασιών που εξελίσσονται στο πλαίσιο των υγειονο­
μικών συστημάτων. Η καθιέρωη επικοινωνιών μεταξύ μίας σειράς 
εξοπλισμών και συστημάτων που χρησιμοποιούνται και που 
βρίσκονται στο στάδιο της εξέλιξης πρέπει να επιτρέψει σημαντική 
εξοικονόμηση από άποψη κόστους, αλλά επίσης και πολύ μεγαλύτερη 
εξοικονόμηση υπό μορφή χρονικού κέρδους και βελτιωμένης ευε­
λιξίας. Εκτός από τη δυνατότητα μεταφοράς και πρόσβασης στις 
πληροφορίες, υπάρχει η δυνατότητα περιορισμού των αποκομμένων 
συστημάτων και εξοπλισμού. Τούτο πρέπει να θεωρηθεί ως εξοικονό­
μηση ενσωμάτωσης και σημαίνει απλά ότι το αποτέλεσμα της λει­
τουργικής ενσωμάτωσης πρέπει να επιτρέψει την κατανομή των 
πηγών μεταξύ συστημάτων και εξοπλισμού, με σημαντική βελτίωση 
οικονομικής απόδοσης και ευελιξίας. 
Εντούτοις, τα ωφέλη από τις «οικονομίες ενοποίησης» απαιτούν την 
πραγματοποίηση λειτουργικής ενοποίησης και συμβατότητας λει­
τουργίας πέρα από την απλή ανταλλαγή πληροφοριών. 
Στόχος 
Η εργασία του τμήματος αυτού θα συνίσταται στη μελέτη των 
αναγκών και των τεχνικών επιλογών στον τομέα των ιατρικών επικοί-
Αριθ. C 355/20 Επίσημη Εφημερίδα των Ευρωπαϊκών Κοινοτήτων 31. 12.87 
νωνιών, συγκεντρώνοντας το ενδιαφέρον σε ορισμένους ειδικούς 
τομείς ιδιαίτερης σημασίας για τις μελλοντικές εξελίξεις. 
Έκταση της εργασίας 
Η εργασία θα συνίσταται στη μελέτη της ροής πληροφοριών και των 
λειτουργιών επικοινωνίας που ανήκουν στα συστήματα του τομέα της 
υγειονομικής περίθαλψης. Η προτεινόμενη εργασία διαρθρώνεται σε 
χωριστούς τομείς εργασίας, όπως περιγράφεται κατωτέρω. 
4.1. Νοσοκομειακές Υπηρεσίες Πληροφοριών 
Περιγραφή 
Η λειτουργία ενός νοσοκομείου απαιτεί μεγάλο αριθμό πληροφοριών 
και επιβάλλει ανάγκες πολύ συγκεκριμένες. Οι πληροφορίες πρέπει 
να είναι διαθέσιμες όταν και εκεί όπου πρέπει, χωρίς προειδοποίηση, 
ή ακόμη ταυτόχρονα· το σύστημα πρέπει να λειτουργεί πιστά'· οι 
υπηρεσίες που προσφέρονται πρέπει να είναι προσαρμοσμένες τόσο 
στο ιατρικό προσωπικό όσο και εν μέρει στους ασθενείς, πράγμα 
το οποίο θέτει μεγάλες δυσκολίες στη διαχείριση του ανθρώπινου 
παράγοντα στα συστήματα του είδους αυτού; προκειμένου να τα κατα­
στήσει ευχάριστα για τους χρήστες. 
Οι ανάγκες αυτές, και άλλες επίσης οι οποίες αφορούν το νοσοκο­
μειακό περιβάλλον, καθιστούν τις νοσοκομειακές υπηρεσίες πλη­
ροφοριών ένα θέμα το οποίο απαιτεί όλως ιδιαίτερη προσοχή. 
Οι τεχνικές με τοπικά δίκτυα, που τίθενται σε εφαρμογή για την 
αυτοματοποίηση των γραφείων, θα προσφέρουν τη βάση για την 
ανάπτυξη υπηρεσιών πληροφοριών στα νοσοκομεία, αλλά θα απαιτη­
θούν συμπληρωματικές προσπάθειες προκειμένου να καλυφθούν οι 
ειδικές ανάγκες του τομέα της υγειονομικής περίθαλψης. 
Οι νοσοκομειακές υπηρεσίες πληροφοριών απαιτούν ένα σύστημα 
διπλής κατεύθυνσης με τη βοήθεια υπολογιστή, το οποίο θα ενσωμα­
τώσει προοδευτικά και θα αυτοματοποιεί το σύνολο της ροής των 
πληροφοριών ενός νοσοκομείου. Μολονότι υφίστανται ακόμα συζη­
τήσεις όσον αφορά την επιλογή μεταξύ των βάσεων δεδομένων, ιεραρ­
χικά και αναλογικά, για τα συστήματα πληροφοριών στα νοσοκομεία, 
η τάση κλίνει περισσότερο προς την ενσωμάτωση των πληροφοριών 
σχετικά με ασθενείς στο επίπεδο των στοιχείων. Οι υπηρεσίες πλη­
ροφοριών νοσοκομείων το 1990 θα τροφοδοτούνται από μία κεντρική 
βάση δεδομένων, όπου οι διαγνώσεις και οι διαδικασίες θα αποτελούν 
τμήμα του μόνιμου φακέλλου του ασθενή. Η βάση δεδομένων θα 
αναλυθεί μέσω γλώσσας επερώτησης και η πρόσβαση θα επιτυγχάνε­
ται μέσω ενός κεντρικού συστήματος επικοινωνίας. Η συλλογή στοι­
χείων θα πραγματοποιείται με περιφερειακά συστήματα ή με προσωπι­
κούς υπολογιστές στα σημεία εισαγωγής και εξόδου. Η κωδικοποίηση 
θα διευκολυνθεί με λεξικό στοιχείων, επεξεργαστή βάσης γνώσεων, 
ερμηνευτή στοιχείων και με μία βάση γνώσεων. 
Στόχος 
Δεδομένου ότι δεν θα πρέπει να υπάρχουν εσωτερικά σύνορα για την 
υγειονομική περίθαλψη, είναι πολύ σημαντικό η μελέτη των αναγκών 
και των λειτουργικών προδιαγραφών για τις νοσοκομειακές υπηρεσίες 
πληροφοριών να αρχίσει αρκετά νωρίς προκειμένου να επιτραπεί η 
συνεκτική ανάπτυξη στον τομέα αυτό, πράγμα το οποίο θα διευκολύ­
νει τη συνεργασία μεταξύ των νοσοκομείων καθώς και μεταξύ των 
νοσοκομείων και των ασφαλίσεων, και των διοικήσεων, ενώ παράλ­
ληλα θα διευκολυνθούν οι διοικητικές διαδικασίες των νοσοκομείων 
και θα καταστούν περισσότερο διαφανείς για τους ασθενείς. 
Η εναρμόνιση των σημερινών προσπαθειών και η ταυτόχρονη προε­
τοιμασία ενεργειών για το μέλλον απαιτούν συντονισμό όσον αφορά 
τον καθορισμό νοσοκομειακού δικτύου πληροφοριών. Στο πλαίσιο 
της πρωτοβουλίας αυτής, στόχος θα είναι να επιτευχθεί ευρεία συνερ­
γασία της ευρωπαϊκής βιομηχανίας και των ειδικών στον τομέα της 
υγειονομικής περίθαλψης, για την έρευνα, τη σύλληψη, τη μελέτη 
και την ανάπτυξη. Σημαντικό πλεονέκτημα εξέλιξης του είδους αυτού θα αποτελέσει η μεταγενέστερη δημιουργία ενός πρότυπου σε ευρωπα­
ϊκό επίπεδο για τα τοπικά ιατρικά δίκτυα, το οποίο θα μπορέσει να 
χρησιμοποιηθεί παράλληλα με άλλες προσπάθειες που αποσκοπούν 
στην εναρμόνιση, προκειμένου να αναπτυχθεί ενδιαφέρουσα αγορά 
και να μετριασθεί το κόστος της υγειονομικής περίθαλψης. 
Έκταση των εργασιών 
Οι μεταγενέστερες εξελίξεις στον τεχνολογικό τομέα και κυρίως, 
στον τομέα των επικοινωνιών, των τοπικών δικτύων, της επιτόπου 
επεξεργασίας και των συστημάτων και των τεχνικών βάσης δεδομέ­
νων, καθώς και η πρόοδος που έχει επιτευχθεί στο πλαίσιο θέσπισης 
διεθνών τεχνικών κανόνων επικοινωνίας σημαίνουν ότι η σημασία 
που αποδίδεται σήμερα στις νοσοκομειακές υπηρεσίες πληροφοριών 
πρέπει να επιτρέψει την ενσωμάτωση των διάφορων λειτουργικών 
συστημάτων ενός νοσοκομείου υπό μορφή ενός ενοποιημένου συστή­
ματος διαχείρισης και προγραμματισμού στον τομέα των πληροφο­
ριών. 
Η εργασία που πρέπει να πραγματοποιηθεί επιβάλλει λοιπόν τη συ­
νεργασία των ενδιαφερόμενων ευρωπαϊκών εταιρειών, των ειδικών 
του τομέα της υγειονομικής περίθαλψης και των οικονομολόγων 
υγείας, προκειμένου να αναπτυχθούν οι αρχές βάσης και οι προκαταρ­
κτικές προϋποθέσεις για τη δημιουργία ενός κοινού προτύπου για τα 
δίκτυα πληροφοριών νοσοκομείων. 
Ειδικότερα, η εργασία αυτή θα πρέπει να περιλαμβάνει συστηματική 
μελέτη όλων των βασικών πλευρών της ολοκληρωμένης επεξεργασίας 
των πληροφοριών, δηλαδή ιατρικά πρότυπα για την ανταλλαγή στοι­
χείων, τους ιατρικούς οδηγούς, την αλληλεσύνδεση με ιατρικά 
όργανα, κλπ. 
Bus ιατρικών πληροφοριών 
Η εργασία συνίσταται στον καθορισμό ενός πρότυπου πρωτοκόλλου 
επικοινωνιών για τα όργανα που χρησιμοποιούνται στα νοσοκομεία 
και ειδικότερα, για την εντατική περίθαλψη. Μια μεγάλη σειρά οργά­
νων που χρησιμοποιούνται στα νοσοκομεία αποδεικνύεται ότι αποτε­
λεί κοινό μέσο για την απόκτηση των στοιχείων και ότι στερείται 
συχνά μέσα διασύνδεσης για υπολογιστές. Αφετέρου, η ανάπτυξη 
κλειστού συστήματος ελέγχου για τη χορήγηση φαρμάκων ή την 
κατανομή κατάστησε εντονότερη την ανάγκη για απλά μέσα ελέγχου 
με τη βοήθεια υπολογιστή. To Bus ιατρικών πληροφοριών έχει ως εκ 
τούτου καταρτισθεί ειδικά για να καλύψει αυτές τις ελλείψεις και να 
ανταποκριθεί στις ανάγκες αυτές. 
Αρχειοθέτηση των εικόνων και συστήματα επικοι­
νωνιών (PACS) 
Στόχος της ανάπτυξης των PACS είναι να διευκολυνθούν οι εργασίες 
αποθήκευσης, αρχειοθέτησης και μεταβίβασης των εικόνων στα τμή­
ματα ραδιολογικών διαγνώσεων. Οι τεχνικές που εφαρμόζονται για 
το σκοπό αυτό θα πρέπει να μπορούν να εφαρμόζονται τελικά για 
άλλες χρήσεις ιατρικών επικοινωνιών, ήτοι ακόμη και για άλλες 
λειτουργίες. Το ειδικό έργο που προβλέπεται στο σημείο αυτό είναι 
η ενίσχυση της εργασίας που πραγματοποιείται από ευρωπαϊκούς 
φορείς προκειμένου να προσδιοριστούν οι κοινές λειτουργικές απαι­
τήσεις των PACS. 
4.2. Υπηρεσίες βιοιατρικών πληροφοριών ευρείας χρήσης 
Περιγραφή 
Τα σύγχρονα συστήματα υγείας χαρακτηρίζονται από μία όλο και 
μεγαλύτερη ανάγκη υπηρεσιών επικοινωνίας ευρείας χρήσης. Τούτο 
οφείλεται σε διάφορους λόγους, οι κυριότεροι των οποίων είναι η 
προώθηση παροχής βασικής υγειονομικής περίθαλψης (συμπεριλαμ­
βανομένης και της περίθαλψης κατ'οίκον), η διάδοση των πληροφο­
ριών σε πραγματικό χρόνο όσον αφορά τις εγκαταστάσεις, την ασφά­
λεια των φαρμάκων, τη διατροφή, το περιβάλλον, κλπ. Άλλες πλευρές 
του τομέα της υγειονομικής περίθαλψης απαιτούν επίσης υπηρεσίες 
μεγάλης διάδοσης όπως η σύνδεση των εργαστηρίων με προγράμματα 
ασφάλισης ποιότητας, κλπ. 
Οι τυπικές απαιτήσεις των χρηστών των υπηρεσιών βιοιατρικών 
πληροφοριών μεγάλης διάδοσης περιλαμβάνουν τη δημιουργία γένι-
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/21 
κών κλινικών στοιχείων και τη μεταφορά αναλυτικών στοιχείων εργα­
στηρίου. Τούτο απαιτεί την ανταλλαγή καρτών στοιχείων πολλών 
MBit που αφορούν τις διαρθρωτικές αναλύσεις ή τις ψηφιακές εικό­
νες. 
Στους συναφείς τομείς έρευνας, υπάρχει ανάγκη για ελεύθερη 
πρόσβαση σε μεγάλες βάσεις δεδομένων και σε συλλογές που αποτε­
λούν τη βάση της σύγχρονης βιοτεχνολογίας. Μεταξύ αυτών αναφέ­
ρονται: 
— οι σειρές πρωτεϊνών και νουκλεϊνικού οξέως· 
— τα διαρθρωτικά στοιχεία σχετικά με τις πρωτεΐνες και τα βιοπο-
λυμερή· 
— οι γενετικές κάρτες. 
Το θέμα αυτό άρχισε να επιλύεται χάρη στο ΒΑΡ, που επιτρέπει 
βελτιωμένη πρόσβαση των ερευνητών στις βάσεις δεδομένων με σει­
ρές πρωτεϊνών και νουκλεϊνικού οξέως, στην τράπεζα δεδομένων 
μονοκλωνικών αντισωμάτων και στις συλλογές καλλιεργειών. Εντού­
τοις, η πρόσβαση αυτή θα πρέπει να αναπτυχθεί προκειμένου να 
συμπεριληφθούν διαρθρωτικά στοιχεία, οι βιβλιοθήκες γενετικών 
καρτών και οι βάσεις βιβλιογραφικών δεδομένων, κλπ., προκειμένου 
να ικανοποιηθούν οι ανάγκες της βιομηχανίας και των ακαδημαϊκών 
κύκλων. 
Στο πλαίσιο αυτό, η AIM πρέπει να αναπτύξει νέα μέσα που να 
επιτρέπουν την επίτευξη των στόχων αυτών. 
Στόχος 
Ο στόχος συνίσταται στο να προσφέρει παγκόσμια λύση στις ανάγκες 
για κοινό βιοιατρικό δίκτυο το οποίο περιλαμβάνει διάφορα θέματα 
όπως οι διαφορές ωραρίων και οι περίοδοι διακοπών στα κράτη μέλη, 
καθώς και λειτουργικά θέματα όπως τα μηνύματα που δεν διαβάζονται. 
Έκταση της εργασίας 
Μπορούμε να ελπίζουμε ότι το μεγαλύτερο μέρος των αναγκών επικοι­
νωνίας μεγάλης διάδοσης σχετικά με τις υγειονομικές εφαρμογές 
μπορεί να ικανοποιηθεί χάρη στη γενική ανάπτυξη των υπηρεσιών 
τηλεπικοινωνιών, δηλαδή χωρίς να αναληφθεί καμία ιδιαίτερη ενέρ­
γεια. Εντούτοις, η χρησιμοποίηση των τεχνικών αυτών για την υγειο­
νομική περίθαλψη μπορεί να προκαλέσει ορισμένα πολιτικά, ρυθ­
μιστικά ή λειτουργικά προβλήματα τα οποία πρέπει να προσδιο­
ριστούν εγκαίρως και για τα οποία θα πρέπει να βρεθούν κατάλληλες 
λύσεις. Τούτο μπορεί να έχει επίδραση στα τεχνολογικά και λει­
τουργικά χαρακτηριστικά που πρέπει να εφαρμοστούν. Για τους 
λόγους αυτούς η περιορισμένη αυτή αναλυτική εργασία περιλαμβά­
νεται στη δοκιμαστική φάση. 
Η εργασία αυτή θα περιλάβει λοιπόν προπαρασκευαστικές μελέτες 
σχετικά με τα τερματικά οπτικής ή ηλεκτρονικής σύνδεσης και τις 
συνδέσεις με φορητό υλικό, όπως συμπαγής δίσκος (Compact Disk). 
4.3. Προστασία στοιχείων/εξακρίβωση/προστασία από λάθη 
Περιγραφή 
Στο πλαίσιο της υγειονομικής περίθαλψης, μπορούν να παρουσια­
στούν ορισμένα προβλήματα προστασίας των περισσότερο ευαίσθη­
των στοιχείων. Η προστασία των στοιχείων αποτελεί ένα βασικό θέμα 
της επεξεργασίας των στοιχείων που αποκτά μεγάλη σημασία λόγω 
του πολλαπλασιασμού των δικτύων της υγειονομικής περίθαλψης, 
του πολλαπλασιασμού των δικτύων πληροφοριών και λόγω του ότι η 
Κοινότητα αποκτά βαθύτερη γνώση των προβλημάτων και ότι η 
πληροφόρηση αυξάνει την εμπορική αξία μετά από την αντα­
γωνιστική θέση των κρατών μελών σε παγκόσμια κλίμακα. Κατά 
συνέπεια, η σημασία που αποδίδεται στην προστασία των στοιχείων 
συνδυάζεται με λεπτομέρειες σχετικά με διεθνή πρότυπα, στην 
ανάπτυξη δικτύων, στην αρχιτεκτονική υπολογιστών και στα μέσα 
που επιτρέπουν στα συστήματα μεταβίβασης των στοιχείων να λει­
τουργούν ανεξάρτητα από το σύστημα και την αρχιτεκτονική του δικτύου. Το θέμα ως εκ τούτου είναι σύνθετο, διότι η προστασία των 
στοιχείων πρέπει να είναι πολύ αποτελεσματική για τα άτομα, ενώ ο 
μηχανισμός προστασίας των στοιχείων πρέπει να παραμείνει αρκετά 
διαφανής προκειμένου να μην εμποδίσει τη νόμιμη και εγκεκριμένη 
χρησιμοποίηση των στοιχείων αυτών. 
Στόχος 
Ο προσδιορισμός των εγκεκριμένων χρηστών των στοιχείων αποτελεί 
ένα σημαντικό θέμα, το οποίο απαιτεί την εξέταση της οργάνωσης 
και της διαχείρισης της υγειονομικής περίθαλψης. Οι θεωρήσεις 
σχετικά με την προστασία από λάθη αφορούν επίσης κάθε εφαρμογή. 
Τα πρότυπα που εφαρμόζονται για παράδειγμα, για την αυτοματοποί­
ηση των γραφείων, δεν είναι απαραίτητα κατάλληλα για την υγειονο­
μική περίθαλψη. Η παρούσα εργασία έχει λοιπόν ως στόχο να καθορί­
σει τις τεχνικές και λειτουργικές απαιτήσεις που απορρέουν από τις 
ανάγκες της υγειονομικής περίθαλψης. 
Έκταση της εργασίας 
Η εργασία πρέπει να περιλάβει όλες τις γενικές πληροφορίες σχετικά 
με τις λειτουργίες επεξεργασίας στον τομέα της υγειονομικής περί­
θαλψης και των σχετικών υπηρεσιών. Θα περιλάβει επίσης εργασίες 
όσον αφορά τους διάφορους ενδιαφερόμενους όπως ασθενείς, ιατροί, 
ερευνητές, οικονομολόγοι και νομικοί. 
4.3.1. Αξιολόγηση των αναγκών προστασίας των στοιχείων, εξακρί­
βωσης και προστασίας από λάθη 
Στόχος 
Χάρη στη συμμετοχή των βασικών φορέων που ενδιαφέρονται για 
την ανάπτυξη και τη χρησιμοποίηση συστημάτων ΜΒΙ, τα θέματα 
σχετικά με τις απαιτήσεις όσον αφορά την προστασία των στοιχείων, 
την εξακρίβωση και την προστασία από λάθη θα πρέπει να εξεταστούν 
για τις εφαρμογές της υγειονομικής περίθαλψης. Η εργασία αυτή θα 
πραγματοποιηθεί βάσει κριτικής αξιολόγησης της σημερινής κατά­
στασης της τεχνολογίας, λαμβανομένων υπόψη των σημερινών 
αναγκών. Το αποτέλεσμα που θα επιτευχθεί θα επιτρέψει να προσδιο­
ριστούν τα μέτρα και οι ενέργειες που θα οδηγήσουν σε κατάλληλες 
λύσεις. 
Έκταση της εργασίας 
Η προστασία των στοιχείων περιλαμβάνει θέματα που καλύπτουν 
όλους τους τομείς απόκτησης, μεταβίβασης, αρχειοθέτησης και ερμη­
νείας των στοιχείων. Η εργασία αυτή εφαρμόζεται επίσης σε διά­
φορους τομείς όπως, για παράδειγμα, τα οικιακά συστήματα, περιφε­
ρειακά συστήματα, οι κάρτες στοιχείων, κλπ. Περιλαμβάνει επίσης 
συναφή θέματα όπως η ερμηνεία των στοιχείων. 
4.3.2. Α νάπτυξη διεθνών πρωτοκόλλων για την προστασία των ιατρι­
κών στοιχείων 
Στόχος 
Ο στόχος συνίσταται στο να καθοριστούν οι απαιτήσεις σχετικά 
με τα μέσα επεξεργασίας των πληροφοριών, σε συνάρτηση με την 
προστασία, προκειμένου να επιτευχθεί η εμπιστοσύνη των χρηστών 
για τα συστήματα επεξεργασίας των πληροφοριών μεγάλης αποτε­
λεσματικότητας. 
Έκταση των εργασιών 
Οι εργασίες θα πρέπει να περιλαμβάνουν τα ακόλουθα σημεία: 
— την εφαρμογή συνεκτικού συστήματος κανόνων καλής πρακτικής 
εφαρμογής, που επιτρέπουν την εύκολη υιοθέτηση αρχών 
προστασίας των στοιχείων που μπορούν να αποτελέσουν τμήμα 
της εθνικής νομοθεσίας για την επεξεργασία των ιατρικών πλη­
ροφοριών 
— την κάλυψη της ανάγκης να συνδεθεί η προστασία των στοιχείων 
στα δίκτυα υπολογιστών και στις ατομικές μηχανές λήψης στα 
φορητά συστήματα στοιχείων του ασθενή όπως οι κάρτες δεδομέ­
νων 
— η επεξεργασία κανόνων προστασίας των στοιχείων για την 
ανάπτυξη συστημάτων γνώσεων με τη βοήθεια ικανοποιητικών 
Αριθ. C 355/22 Επίσημη Εφημερίδα των Ευρωπαϊκών Κοινοτήτων 31. 12.87 
λύσεων ορισμένων θεμάτων σχετικά με την επεξεργασία στοι­
χείων των ασθενών στα πρωτόκολλα διασύνδεσης ανοιχτού 
συστήματος· 
— η προώθηση συμπληρωματικών ερευνών προκειμένου να τεθούν 
σε εφαρμογή δίκτυα με προστασία στοιχείων σε μεγάλη κλίμακα. 
Τα θέματα αυτά περιλαμβάνουν την κωδικοποίηση, την εξακρί­
βωση του αποστολέα, την εξακρίβωση του παραλήπτη, την κοινο­
ποίηση της αποστολής, την κοινοποίηση της παραλαβής, την 
αποφυγή των λαθών, ανεξάληπτα ίχνη των προσπελάσεων για τη 
λήψη πληροφοριών 
— ο καθορισμός των πλέον αποτελεσματικών αλγορίθμων για την 
επίλυση των προαναφερόμενων θεμάτων 
— η συμβολή στη μεταγενέστερη ανάπτυξη πρωτοκόλλων ανοιχτού 
συστήματος, προκειμένου να καλυφθούν οι ανάγκες προστασίας 
των ιατρικών στοιχείων. 
5. ΕΙΔΙΚΑ ΒΟΗΘΗΤΙΚΑ ΒΙΟΙΑΤΡΙΚΑ ΣΥΣΤΗΜΑΤΑ 
Περιγραφή 
Τα ειδικά βοηθητικά συστήματα — που αποτελούν συνδυασμό των 
υπολογιστών και της επιστήμης διαχείρισης — αποτελούν έναν κλάδο 
ειδικών συστημάτων για τις εξελίξεις προώθησης και τα συστήματα 
ενίσχυσης για τη λήψη απόφασης είναι στο στάδιο δημιουργίας 
βοηθητικού λογισμικού που είναι απαραίτητο για ένα νέο τύπο αυτο­
ματοποιημένου συστήματος. 
Τα συστήματα ενίσχυσης για τη λήψη αποφάσεων εφαρμόστηκαν 
στο πλαίσιο επεξεργασίας των στοιχείων, λόγω των πρακτικών περιο­
ρισμών επεξεργασίας των στοιχείων, σε περίπτωση διευκόλυνσης της 
επίλυσης των σύνθετων προβλημάτων σε πραγματικές οργανώσεις 
όπως τα νοσοκομεία ή οι εθνικές οργανώσεις υγείας. Η τεχνολογία 
ειδικών συστημάτων αντανακλά μία ευρέως ανεξάρτητη εξέλιξη, που 
πραγματοποιήθηκε στα εργαστήρια πληροφορικής έρευνας λόγω των 
περιορισμών των κλασικών τεχνικών πληροφορικής όταν πρόκειται 
για επίλυση σύνθετων προβλημάτων που μπορούν να επιλύσει ο 
άνθρωπος. Οι δύο αυτές ξεχωριστές εξελίξεις μπορούν τώρα να 
ενωθούν προκειμένου να επιλυθούν σημαντικά πρακτικά προβλήματα. 
Στόχος 
Στόχος του τμήματος αυτού είναι να αξιολογηθούν οι δυνατότητες 
βοηθητικών ειδικών μέσων στον τομέα της υγειονομικής περίθαλψης 
και να προσδιοριστούν οι κοινές λειτουργικές προδιαγραφές που 
αποτελούν προκαταρκτική προϋπόθεση για τη δημιουργία και την 
ανάπτυξη ανταγωνιστικής ευρωπαϊκής αγοράς σ'αυτόν τον τομέα που 
υπόσχεται πολλά. 
Έκταση της εργασίας 
Για να επιτευχθεί ο προαναφερόμενος στόχος, η εργασία θα πρέπει 
να περιλάβει τα ακόλουθα στάδια: 
5.1. Ειδικά βιοιατρικά συστήματα που βασίζονται στη γνώση 
Περιγραφή 
Όποια κι αν είναι η ταχύτητα και η πρόοδος των ειδικών συστημάτων 
στην ιατρική, η επίδραση που έχει παρατηρηθεί για τα πρότυπα 
προϊόντα της ιατρικής πληροφορικής που βασίζονται σε ειδικά 
συστήματα για να φθάσουν σε συστήματα πληροφοριών σε επίπεδο 
πλήρους νοσοκομείου είναι ήδη σημαντική και θα μπορούσε να 
γίνει ακόμη περισσότερο σε ευρύτερο πλαίσιο από την ασφάλεια της 
ποιότητας των ιατρικών φροντίδων. Τούτο εφαρμόζεται επίσης για 
τις βιοιατρικές πληροφορίες. Τα ειδικά συστήματα μπορούν να βελτιώσουν την ποιότητα των 
ιατρικών ενεργειών αυξάνοντας την ακρίβεια των διαγνώσεων και 
επιτρέποντας να επιτευχθούν εξατομικευμένες και περισσότερο ειδι­
κές συστάσεις για τις ιατρικές θεραπείες. 
Τα ειδικά συστήματα μπορούν επίσης να συμβάλουν στον έλεγχο του 
κόστους των φροντίδων διότι: 
— τα λάθη μειώνονται, πράγμα το οποίο επιτρέπει να καταστεί η 
λύση των προβλημάτων περισσότερο αποτελεσματική· 
— η διαδικασία διάγνωσης μπορεί να συντομευθεί ή να απλουστευθεί 
μέσω λογισμικού (κατά την έννοια ότι εξαρτάται λιγότερο από 
πληροφορίες από άλλα ιδρύματα)· 
— τα ειδικά συστήματα που προσανατολίζονται προς τον ασθενή θα 
επιτρέψουν σε περισσότερους ασθενείς που πάσχουν από χρόνιες 
ασθένειες να θεραπεύσουν την ασθένεια τους αποτελεσματικά. 
Στόχος 
Οι στόχοι της παρούσας εργασίας συνίστανται στο να καθορισθούν 
οι ανάγκες και οι δυνατότητες για ειδικά μέσα που βασίζονται στη 
γνώση στον τομέα της ιατρικής περίθαλψης και των συναφών ερευ­
νών. 
Έκταση της εργασίας 
Το έργο συνίσταται στο να εξετασθεί και αποδειχθεί η σκοπιμότητα 
ευρωπαϊκής συνεργασίας για την ανάπτυξη Μέσων Τεχνητής Νοημο­
σύνης για την υγειονομική περίθαλψη και τις συναφείς έρευνες. 
Προκειμένου να περιορισθεί η έκταση της εργασίας, προτείνεται 
αρχικά να περιορισθεί στα ιατρικά προβλήματα αυτά καθαυτά, όπως, 
για παράδειγμα, ο διαβήτης. Περιστασιακές συνεργασίας θα μπορού­
σαν να αποτελέσουν τη βάση πρωτοβουλίας του είδους αυτού. Το 
πείραμα αυτό θα μπορούσε να ενισχύσει τη δημιουργία πειραματικής 
βάσης που να επιτρέπει την αξιολόγηση μεταγενέστερων εργασιών 
που σκοπό έχουν να θέσουν σε εφαρμογή από κοινού τα μέσα διάγνω­
σης και άλλα στοιχεία της υγειονομικής περίθαλψης. Ειδικότερα, 
αναμένεται να αποδειχθεί η επίδραση που θα μπορούσε να έχει η 
εν λόγω εξέλιξη στην ποιότητα και τον έλεγχο του κόστους της 
υγειονομικής περίθαλψης. Οι κυριότερες εργασίες θα περιλαμβάνουν: 
— τον καθορισμό ενός πλαισίου για ειδικά συστήματα στην ιατρική· 
— την ανάλυση παρουσίασης γνώσεων 
— την ανάλυση ιατρικής επιχειρηματολογίας· 
— την ανάλυση διασυνδέσεων 
— τις αλληλεπιδράσεις μεταξύ του ειδικού συστήματος και των 
άλλων τύπων συστημάτων. 
Το πλαίσιο για τα ειδικά συστήματα στην ιατρική 
Οι τομείς της ιατρικής και της υγειονομικής περίθαλψης για τους 
οποίους είναι δυνατή η εφαρμογή των ειδικών συστημάτων πρέπει να 
προσδιορισθούν με ανάλυση των ενδεχόμενων προϋποθέσεων για την 
αποτελεσματική χρησιμοποίηση τους. 
Παρουσίαση των γνώσεων 
Οι τύποι των γνώσεων που χρησιμοποιούνται για την υγειονομική 
περίθαλψη πρέπει να αναλυθούν και πρέπει να εξετασθεί ο τρόπος με 
τον οποίο οι κλασικές τεχνικές και η τεχνητή νοημοσύνη θα μπορού­
σαν να συγκεντρώσουν τη γνώση αυτή πλήρως. 
Ιατρική επιχειρηματολογία 
Οι διάφοροι τύποι των ειδικών συστημάτων που χρησιμοποιούνται 
στην υγειονομική περίθαλψη (διαγνώσεις, περιγραφή των ενδεχόμε-
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/23 
νων σεναρίων, προγραμματισμός) με την αντίστοιχη αρχιτεκτονική 
τους πρέπει να αναλύονται συγκεντρώνοντας την προσοχή στα θέματα 
διαδικασίας και στα θέματα που προκύπτουν από τις γνώσεις. 
Εξαρτήματα διασύνδεσης 
Βάση ανάλυσης των υφιστάμενων εξαρτημάτων διασύνδεσης που 
χρησιμοποιούνται στο ειδικό σύστημα, θα πρέπει να εξεταστούν τα 
χαρακτηριστικά των εξαρτημάτων διασύνδεσης των ειδικών συστη­
μάτων της προσεχούς γενεάς, συγκεντρώνοντας την προσοχή τόσο 
στις φυσικές γλώσσες όσο και στις γραφικές παρουσιάσεις. 
Διαλειτουργικότητα 
Οι τύποι των συστημάτων που υπάρχουν ήδη στο σύστημα της πλη­
ροφόρησης (συστήματα που διευκολύνουν τη λήψη απόφασης, μαθη­
ματικά πρότυπα και στατιστικά προγράμματα) τα οποία θα πρέπει να 
λειτουργούν από κοινού με τα ειδικά συστήματα θα πρέπει να αναλυ­
θούν όπως και ο τύπος της διαλειτουργικότητας. Οι βάσεις δεδομένων 
και ειδικότερα οι βάσεις με διασυνδέσεις παγκοσμίως, θα ληφθούν 
επίσης υπόψη. 
5.2. Εξειδικευμένα εργαλεία γλώσσας των υπολογιστών 
Περιγραφή 
Προτείνεται να μελετηθεί η σκοπιμότητα μίας μακρο-γλώσσας για 
την υγειονομική περίθαλψη, δηλαδή μία γλώσσα που βασίζεται σε 
γλώσσες γενικής χρήσης αλλά που παρουσιάζει ειδικά χαρακτη­
ριστικά τα οποία διευκολύνουν τη χρησιμοποίηση της για την υγειο­
νομική περίθαλψη και τις αντίστοιχες έρευνες. 
Στόχος 
Η χρησιμότητα, ο ρυθμός ανάπτυξης και η αποδοχή των εφαρμογών 
των ιατρικών συστημάτων επικοινωνίας θα βελτιωθούν σημαντικά 
με την ύπαρξη γλώσσας υπολογιστών που μπορεί να καλύψει τις 
ονοματολογίες και τα σχήματα ταξινόμησης που χρησιμοποιούνται, 
καθώς και τη μεταγενέστερη ανάπτυξη τους (μεταπληροφόρηση) που 
αποτελεί μέσο ενσωμάτωσης. Στόχος της εργασίας αυτής είναι η 
εκμετάλλευση των επιλογών των γλωσσών υπολογιστών που μπορεί 
να ενισχύσει τη λήψη και τη χρησιμοποίηση λογικών εφαρμογής 
υπό μορφή ιατρικών μεταστοιχείων και οργάνωσης υγείας και των 
εννοιολογικών (σχηματικά) και συντακτικών (σχηματικά πρότυπα 
στοιχείων) σχέσεων τους. 
Έκταση της εργασίας 
Η εργασία αυτή θα πρέπει να βασίζεται στο πρόγραμμα ESPRIT και 
στην πρόοδο που έχει πραγματοποιηθεί σε άλλες χώρες, σε σχέση με 
το στόχο αυτό. Αυτή η δοκιμαστική φάση θα μπορούσε να φέρει στην 
επιφάνεια ευκαιρίες επιτυχίας και σκοπιμότητα πρωτοβουλιών του 
είδους αυτού. Η εργασία αυτή θα μπορούσε επίσης να περιλάβει 
μελέτη των σχηματικών πρότυπων στοιχείων για την ανάπτυξη ιατρι­
κών βάσεων δεδομένων. 
5.3. Ειδικές ανάγκες επεξεργασίας των πληροφοριών 
Περιγραφή 
Η υγειονομική περίθαλψη και οι συναφείς έρευνες απαιτούν πολύ 
συχνά την επεξεργασία εικόνων ή άλλων προβλημάτων που έχουν 
ανάγκη από ιδιαίτερα μεγάλες δυνατότητες υπολογιστή. Μολονότι 
υπάρχουν ορισμένα ευρωπαϊκά προγράμματα σχετικά με τις διαδι­
κασίες ή νέα σούπερ-κομπιούτερς υπάρχει ανάγκη για συμπληρωμα­
τικές έρευνες και άλλες εξελίξεις που θα επιτρέψουν να ανευρεθεί 
εφαρμογή στα προβλήματα της υγειονομικής περίθαλψης και στους 
αντίστοιχους τομείς έρευνας και ειδικότερα, στη βιοτεχνολογία. Η επεξεργασία σε πραγματικό χώρο και με μεγάλη ταχύτητα των 
ιατρικών πληροφοριών είναι απαραίτητη σε διάφορους τομείς και 
περιλαμβάνει: 
— την επεξεργασία της εικόνας(') 
— την επεξεργασία της φωνής 
— τη δημιουργία προτύπων Real-Time και σε χρόνο μεγαλύτερο 
— την ανάπτυξη νευρομυϊκών προθέσεων 
— τη διαχείριση των δικτύων. 
Μεταξύ των βελτιώσεων που θα μπορούσε να επιφέρει η επεξεργασία 
Real-Time μεγάλης ταχύτητας στη βιοτεχνολογική έρευνα, μπορούμε 
να αναφέρουμε: 
— σημαντική αύξηση της ποιότητας των πληροφοριών, 
— δυνατότητα πολλαπλών επαναληπτικών υπολογισμών για την 
αξιοποίηση της δημιουργίας προτύπων των προωτεϊνών με υπολο­
γιστή. 
Στόχος 
Προτείνεται να εξεταστούν οι επιλογές και τα συγκρίσιμα πλεονεκτή­
ματα των ειδικευμένων σούπερ-κομπιούτερς πρέπει να χρησιμοποιη­
θούν στον τομέα της υγειονομικής περίθαλψης και της έρευνας στη 
βιοτεχνολογία (τούτο δεν σημαίνει ότι άλλοι τομείς εφαρμογής δεν 
μπορούν να έχουν παρόμοιες ειδικές απαιτήσεις). Ειδικότερα, η εργα­
σία αυτή θα πρέπει να συνίσταται στη μελέτη σε ανταγωνιστική 
βάση των υπολογιστών ενσωμάτωσης υψηλής τάξης για βιοιατρικές 
χρήσεις. 
Έκταση της εργασίας 
Η παρούσα εργασία πρέπει να περιλαμβάνει τη σύλληψη και τις 
ανάγκες για την ανάπτυξη της, όπως και αξιολόγηση του ενδεχόμενου 
τομέα εφαρμογής της ΜΒΙ και άλλων τομέων ή παρόμοιων αναγκών. 
Η εργασία αυτή μπορεί να βασισθεί σε έρευνες που πραγματοποιού­
νται στο πλαίσιο ESPRIT και σε εθνικά προγράμματα στον τομέα 
αυτό, όπως και στην εμπειρία άλλων χωρών που εργάζονται στον 
τομέα αυτό. 
5.4. Διασύνδεση άνθρωπος/υπολογιστής 
Περιγραφή 
Όπως τα συστήματα επεξεργασίας των πληροφοριών απαιτούν την 
εισαγωγή στοιχείων του ιατρικού προσωπικού ή άλλων, πρέπει να 
δοθεί ιδιαίτερη σημασία στην ανάπτυξη διασύνδεσης με το χρήστη. 
Ειδικότερα, υπάρχει επείγουσα ανάγκη για σαφή επίδειξη της δυνατό­
τητας χρησιμοποίησης των συστημάτων αυτών οφέλιμα για τους 
χρήστες που πρέπει να εισάγουν στοιχεία. 
Στόχος 
Ο καθορισμός ευρωπαϊκών προτύπων και η σκοπιμότητα τους απαι­
τούν ιδιαίτερη προσπάθεια που αποτελεί το στόχο της εργασίας που 
ορίζεται εδώ. 
Έκταση της εργασίας 
Οι γενικές διατάξεις χρησιμοποίησης απαιτούν όσο το δυνατό μεγα­
λύτερη εναρμόνιση της διασύνδεσης «άνθρωπος», οποιαδήποτε κι 
αν είναι η ειδικότερη ιατρική εφαρμογή. Η ανάπτυξη αυτή πρέπει να 
λαμβάνει υπόψη τις ειδικές συνθήκες εργασίας των ιατρών, καθώς και 
τις απαιτήσεις τους για αποτελεσματική προστασία των στοιχείων. 
(') Η μέθοδος Scanning που εφαρμόζεται στην ιατρική περιλαμβάνει περί­
που 11 % της παγκόσμιας αγοράς επεξεργασίας της εικόνας. Οι γρή­
γορα εξελισσόμενες εφαρμογές περιλαμβάνουν τη δυναμική καρδιακή 
σκιαγράφηση μέχρι την τομεακή ανάλυση και τη χρήση πληροφοριών 
που προέρχονται από βιοανιχνευτές. 
Αριθ. C 355/24 Επίσημη Εφημερίδα των Ευρωπαϊκών Κοινοτήτων 31. 12. 87 
5.5. Ευέλικτα συστήματα επέμβασης ανοικτής αρχιτεκτονικής 
Περιγραφή 
Η χρησιμοποίηση των τεχνολογιών των πληροφοριών από τους 
ιατρούς θα επηρεασθεί, σε μεγάλο βαθμό, από τις μελλοντικές εξελί­
ξεις της τεχνητής νοημοσύνης, που θα απαιτήσουν τη δημιουργία 
γραφικών παραστάσεων μεγάλης ταχύτητας και την πραγματοποίηση 
επεξεργασίας διασύνδεσης κατά τρόπο προσιτό σε μεγάλο αριθμό 
γενικών ιατρών. Στην πράξη, οι σημερινές εξελίξεις παρουσιάζουν 
περιορισμένη χρησιμότητα, δεδομένου ότι δεν επιτρέπουν ούτε την 
ενσωμάτωση με συστήματα προβλημάτων της καθημερινής ζωής 
όπως, για παράδειγμα, βάσεις δεδομένων των ασθενών, ούτε την 
αλληλοσύνδεση, ούτε τη δυνατότητα μεταβίβασης. Για να συγκεκρι­
μενοποιηθεί η ενδεχόμενη χρησιμότητα τους, η τεχνητή νοημοσύνη 
δεδομένου ότι αποτελεί τμήμα ενσωματωμένης θεωρίας, θα πρέπει να 
παίξει το ρόλο του βοηθού στην καθημερινή εργασία. 
Στόχος 
Στόχος της εργασίας στον τομέα αυτό είναι να δημιουργηθεί ένα 
ευέλικτο σύστημα επέμβασης ανοιχτής αρχιτεκτονικής καθώς και να 
μελετηθούν οι δυνατότητες αυτές σε σχέση με τα τεχνικά χαρακτη­
ριστικά που είναι απαραίτητα προκειμένου να εξασφαλισθεί η αποτε­
λεσματικότητα και η προσαρμογή στις ανάγκες των χρηστών. 
Έκταση της εργασίας 
Η εν λόγω εργασία πρέπει να περιλαμβάνει τον καθορισμό ενός 
λειτουργικού συστήματος υψηλού επιπέδου, το οποίο, χάρη στην 
ενσωματωμένη εμπειρογνωμοσύνη, θα μπορούσε να εξασφαλίσει 
σύντομα και χωρίς αμφιβολία τη διασύνδεση με τις διάφορες λει­
τουργίες από διαφορετικές θέσεις, μέσα στο σύστημα. Ειδικότερα, η 
εργασία συνίσταται στην ανάλυση και την αξιολόγηση των απαιτή­
σεων σε σχέση με τη δημιουργία ειδικού δικτύου διπλής κατεύθυνσης 
στο οποίο κάθε ειδικός θα μπορούσε να δεχθεί τα ίδια αρχικά στοιχεία 
και να επεξεργαστεί τα μηνύματα που λαμβάνει από τους άλλους κατά 
τη διάρκεια της ζήτησης. Μία μεταγενέστερη ανάπτυξη θα μπορούσε 
να περιλάβει ένα τοπικά κατανεμημένο ειδικό σύστημα, που συνδέεται 
μέσω τοπικού δικτύου σε υπολογιστή, και προσφέρει παράλληλα 
ευκολίες επεξεργασίας. 
6. ΒΙΟΙΑΤΡΙΚΑ ΟΡΓΑΝΑ ΚΑΙ ΜΕΣΑ ΕΡΕΥΝΑΣ 
Περιγραφή 
Τα βιοιατρικά όργανα αποτελούν έναν από τους παράγοντες-κλειδιά 
της προόδου στην ΜΒΙ και αποτελούν προϋπόθεση για τη μεταγενέ­
στερη ανάπτυξη. Οι τεχνολογίες πληροφοριών ενσωματωμένες στα 
ιατρικά όργανα παρουσιάζουν το μοναδικό πλέον σημαντικό παράγο­
ντα για τη μεγάλη πρόοδο που έχει επιτευχθεί στην ιατρική έρευνα. 
Η κρίσημη σημασία των συντονισμένων προόδων όλων των τεχνικών 
τομέων συμπεριλαμβανομένων ειδικότερα των προόδων της τεχνο­
λογίας των πληροφοριών, των τηλεπικοινωνιών και της ασύρματης 
μετάδοσης, θα πρέπει κανονικά να συνεχισθεί κατά τις επόμενες 
δεκαετίες. 
Ενώ οι ευρωπαίοι επιστήμονες τοποθετούνται σε διεθνές υψηλό 
επίπεδο, η παραγωγικότητα των εργασιών τους είναι πολύ χαμηλή, 
δηλαδή ο χρόνος που αφιερώνεται για να επιτευχθεί δεδομένο αποτέ­
λεσμα έρευνας είναι πολύ περισσότερο σημαντικός. Με άλλα λόγια, 
πρόκειται για την παραγωγικότητα της ευρωπαϊκής έρευνας και 
ανάπτυξης Kat όχι για την ποιότητα που είναι μειονεκτική σε σχέση 
με άλλες ανεπτυγμένες χώρες. Τούτο οφείλεται σε μεγάλο βαθμό, 
στην ανεπαρκή πρόοδο που έχει σημειωθεί στον τομέα των ιατρικών 
οργάνων και την ενσωμάτωση της τεχνολογίας πληροφοριών. 
Η επιτυχία της Κοινότητας όσον αφορά την προσαρμογή σε εύθετο 
χρόνο των θεωριών και των στόχων στην τεχνολογική πρόοδο θα 
πρέπει να είναι αποφασιστική όσον αφορά την απόδοση από άποψης 
κόστους τηςίυγειονομικής περίθαλψης, καθώς και τον ανταγωνιστικό 
χαρακτήρα σε διεθνές επίπεδο των προϊόντων για την υγειονομική 
περίθαλψη και τους εξοπλισμούς και τις αντίστοιχες υπηρεσίες. 6.1. Ενοποιημένο Βιοιατρικό Εργαστήριο 
Στόχος 
Ο προβλεπόμενος στόχος είναι η μελέτη των επιλογών που επιτρέπουν 
να πραγματοποιηθεί η σημαντική βελτίωση στην παραγωγικότητα 
έρευνας και ανάπτυξης, για την υγειονομική περίθαλψη και τις συνα­
φείς τεχνικές εργασίες, με συντονισμένη προσπάθεια στον τομέα των 
βιοιατρικών οργάνων με αναφορά ειδικότερα, στο ρόλο της ΜΒΙ. Το 
ειδικότερο θέμα που πρέπει να μελετηθεί είναι το θέμα του Ενοποιημέ­
νου Βιοιατρικού Εργαστηρίου. 
Η συστηματική ανάπτυξη της ΜΒΙ που εφαρμόζεται σε δραστηριότη­
τες του βιοιατρικού εργαστηρίου θα μπορούσε να οδηγήσει στην 
πραγματοποίηση ενσωματωμένων βιοιατρικών εργαστηρίων, πράγμα 
που θα επιτρέψει σημαντική βελτίωση των υγειονομικών αποδόσεων, 
της ποιότητας, της ευελιξίας, της πιστότητας και της ταχύτητας της 
ιατρικής έρευνας, με άλλα λόγια, θα μπορούσε να ερμηνευθεί με 
αποφασιστική επίδραση στην παραγωγικότητα της. 
Έκταση των εργασιών 
Οι έρευνες σχετικά με το ενοποιημένο βιοιατρικό εργαστήριο πρέπει 
να περιλαμβάνουν: 
— ενσωματωμένη μέτρηση βιοιατρικών μεταβλητών in vitro και την 
ερμηνεία τους· 
— ανιχνευτές in vivo για τις διαγνώσεις και τη θεραπεία· 
— την ερμηνεία των στοιχείων και των εικόνων 
— το αυτοματοποιημένο Scanning· 
— την κατάρτιση μαγνητικών εικόνων MRI· 
— την ανασκόπηση και ειδικότερα, την ενδοσκόπηση μέσω βίντεο· 
— την αρχειοθέτηση των εικόνων και των συστημάτων επικοινωνίας· 
— τις βιολογικές αναλύσεις· 
— την καθιέρωση καρτών γόνων 
— τον χαρακτηρισμό των πρωτεϊνών 
— την ανάλυση των κυττάρων. 
Το αποτέλεσμα θα επιτρέψει να επιτευχθούν σαφείς ενδείξεις όσον 
αφορά τα συγκριτικά πλεονεκτήματα του Ενοποιημένου Βιοιατρικού 
Εργαστηρίου, σε σύγκριση με άλλες επιλογές που αφορούν πρωτοπο­
ριακή λύση για τα προβλήματα οργάνων. Αφετέρου η εργασία αυτή 
θα επιτρέψει να προσδιοριστούν οι θεωρίες εφαρμογής και να χαρα­
κτηρισθούν οι αντίστοιχες τεχνολογικές εργασίες, ορίζοντας παράλ­
ληλα τους παράγοντες-κλειδιά που πρέπει να ληφθούν υπόψη. 
6.2. Βάσεις βιοιατρικών γνώσεων 
Περιγραφή 
Ο σύνθετος χαρακτήρας και ο όγκος των βιοιατρικών και βιοτεχνο­
λογικών πληροφοριών είναι σημαντικός και αυξάνεται με γρήγορο 
ρυθμό. Δεκάδες χιλιάδες γονίδια ελέγχουν τις ζωτικές καθορισμένες 
διαδικασίες μέχρι τριών εκατομμυρίων μονάδων DNA, για το ανθρώ­
πινο αυτοαναπαραγόμενο τμήμα του κυττάρου. Με τις συνήθεις τεχνι­
κές, η περιγραφή των σειρών αυτών των τριών εκατομμυρίων μονάδων 
θα μπορούσε να απαιτήσει 3 000 ανθρωποέτη. Εντούτοις, οι αυτόματες 
μηχανές για τον καθορισμό των σειρών DNA βρίσκονται στο στάδιο 
της ανάπτυξης και θα μπορούσαν να μειώσουν το κόστος καθορισμού 
της σειράς ενός γονιδίου σ' ένα ECU κατά τη διάρκεια της προσεχούς 
δεκαετίας. 
Πραγματοποιήθηκε παρόμοια πρόοδος στην ανάλυση άλλων βιολο­
γικών στοιχείων και στην ιατρική και θεραπευτική εργασία σε μο­
ριακό επίπεδο. Εντούτοις, ένα μεγάλο τμήμα της προόδου αυτής 
εξαρτάται από την αποτελεσματική διαχείριση των πληροφοριών που 
αποκτούνται κατ'αυτόν τον τρόπο. Στην περίπτωση αυτή επίσης, η 
σύλληψη και η ανάπτυξη βάσεων βιοιατρικών γνώσεων αποτελεί 
σημαντικό θέμα. 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 355/25 
Στόχος 
Ο στόχος συνίσταται τον καθορισμό και την αξιολόγηση εναλλακτι­
κών λύσεων για τη διαχείριση των συστημάτων βιοιατρικών πλη­
ροφοριών και για την αποφυγή της υπερφόρτωσης τους. Τούτο απαιτεί 
γρήγορη αποθήκευση και διάδοση των πληροφοριών που προέρ­
χονται από ιατρικούς, φαρμακευτικούς κύκλους και κύκλους γενετι­
κής έρευνας. 
Έκταση της εργασίας 
Το σύστημα πληροφοριών, και ως εκ τούτου οι αντίστοιχες βάσεις 
γνώσεων, πρέπει να ενισχύουν τη γενετική και βιοτεχνολογική έρευ­
νας, καθώς και την ανάπτυξη φαρμακευτικών προϊόντων, ιατρικής 
έρευνας και ιατρικής περίθαλψης. Η ανάγκη αυτή απορρέει από 
την όλο και μεγαλύτερη χρησιμοποίηση των διαγνώσεων και των 
θεραπευτικών που βασίζονται στην κατανόηση των γενετικών και 
βιομοριακών διαδικασιών. 
Η παρούσα εργασία θα αφορά αρχικά τα θέματα αποτελεσματικής 
απόκτησης των πληροφοριών, θέματα οργάνωσης, συντήρησης, έρευ­
νας, πρόσβασης στα στοιχεία για τις βιοτεχνολογίες, φαρμακευτικές 
και ιατρικές χρησιμοποιήσεις. 
Το αποτέλεσμα της εργασίας αυτής θα χρησιμοποιηθεί προκειμένου 
να καθοριστούν και να αξιολογηθούν οι επιλογές για την οικονομική 
και αποτελεσματική διαχείριση των γενετικών και βιομοριακών πλη­
ροφοριών. 
6.3. Αυτόματος καθορισμός των σειρών DNA 
Περιγραφή 
Η πρόοδος στη βιοτεχνολογία οδήγησε σε νέες τεχνικές διάδοσης, 
θεραπείας και πρόληψης των ασθενειών. Οι περισσότερες τεχνικές — 
όταν πρόκειται για νέα εμβόλια που βασίζονται στο ανασυνδυασμένο 
DNA και στη δημιουργία θεραπευτικών πρωτεϊνών για τη θεραπεία 
του καρκίνου ή καρδιακών ασθενειών — εξαρτώνται από το γρήγορο 
και οικονομικό καθορισμό των σειρών DNA. 
Κατά τη διάρκεια της τελευταίας δεκαετίας, η ταχύτητα με την οποία 
καθορίστηκαν οι σειρές DNA αυξήθηκε μέχρι πολλές χιλιάδες νου-
κλεΐδια την ημέρα. Αμερικανικές και ιαπωνικές ομάδες ασχολούνται 
με την ανάπτυξη αυτόματων μηχανών για τον καθορισμό των σειρών 
DNA, που θα αυξήσουν πολύ την ταχύτητα αυτή, μειώνοντας παράλ­
ληλα το κόστος της εργασίας. 
Στόχος 
Στόχος κατά τη δοκιμαστική αυτή φάση μπορεί να είναι η εξέταση 
των επιλογών για την ευρωπαϊκή συνεργασία, αποβλέποντας στην 
ανάπτυξη αυτόματου καθορισμού των σειρών DNA. Το γεγονός ότι 
τονίσθηκε ιδιαίτερα η εφαρμογή τελειοποιημένων τεχνικών CIM θα 
επιτρέψει να επιτευχθεί υψηλή παραγωγικότητα και πιστότητα των 
αποτελεσμάτων. Το αποτέλεσμα αυτό μπορεί να επιτευχθεί με στενή 
συνεργασία με τους βιολογικούς ερευνητές που ασχολούνται ήδη με 
το πρόγραμμα ΒΑΡ, που αφορά τη βελτίωση των τεχνικών καθορι­
σμού των σειρών. 
Έκταση της εργασίας 
Η εργασία θα περιλαμβάνει τη συστηματική αξιολόγηση των 
αναγκών και των τεχνολογικών επιλογών για τον αυτόματο καθορισμό 
των σειρών DNA. 
6.4. Αυτόματη ανάλυση/σύνθεση πρωτεϊνών 
Εκτός από το DNA, υπάρχει μία μεγάλη σειρά βιομορίων που παίζουν 
σημαντικό ρόλο στην ιατρική και στη βιολογία. Το πρόβλημα ανάλυ­
σης δομών και σύνθεσης αυτών κατά ελεγχόμενο τρόπο παρουσιάζει 
μεγάλη σημασία για τις θεραπευτικές σε μοριακό επίπεδο. Στόχος 
Ο στόχος αφορά την ανάπτυξη προσέγγισης που θα επιτρέψει την 
αυτόματη ανάλυση των πρωτεϊνών και το συνδυασμό της με τη σύν­
θεση των πρωτεϊνών. 
Έκταση της εργασίας 
Ο στόχος της εργασίας που προβλέπεται στο σημείο αυτό θα πρέπει να 
αφορά τις ιατρικές, φαρμακευτικές και βιοτεχνολογικές απαιτήσεις 
σχετικά με την ανάλυση και τη σύνθεση των πρωτεϊνών. Η εργασία 
αυτή θα πρέπει να βασιστεί κυρίως στις δυνατότητες που προσφέρει 
η ΜΒ1 και η CIM. 
7. ΜΗ ΤΕΧΝΟΛΟΓΙΚΟΙ ΠΑΡΑΓΟΝΤΕΣ 
Ο προσανατολισμός των τεχνολογικών προσπαθειών για την ικανο­
ποίηση των κοινωνικοοικονομικών αναγκών απαιτεί να ληφθεί υπόψη 
το πλαίσιο μέσα στο οποίο χρησιμοποιείται η τεχνολογία αυτή. Η 
βέλτιστη χρήση των πηγών επιβάλλει εξάλλου, να ληφθούν επίσης 
υπόψη τα θέματα οργάνωσης και διαχείρισης. Η πολιτική φύση των 
τεχνολογιών αιχμής απαιτεί ακόμη και στο στάδιο της προαντα-
γωνιστικής έρευνας και ανάπτυξης να αξιολογηθούν οι πλευρές αυτές 
και να ληφθούν υπόψη οι ανάγκες. 
Το εν λόγω τμήμα της δοκιμαστικής φάσης αφιερώνεται στην 
ανάλυση και στην αξιολόγηση ορισμένων μη τεχνολογικών παραγό­
ντων που περιλαμβάνονται στην πρωτοβουλία αυτή στο ευρύτερο 
πλαίσιο συναφών δραστηριοτήτων. 
7.1. Μελέτη των δυνατοτήτων ευρύτερης συνεργασίας μεταξύ των 
δραστηριοτήτων σε εθνικό επίπεδο 
Καταβάλλονται ήδη σημαντικές προσπάθειες στην Ευρώπη και έχει 
ήδη πραγματοποιηθεί εξαιρετική εργασία. Εντούτοις, μετά από τον 
ιδιαίτερα εθνικό προσανατολισμό των δραστηριοτήτων, υπάρχει πλη­
θώρα εργασιών που έχουν αναληφθεί και οι δυνατότητες συνεργίας 
εξακολουθούν να παραμένουν συχνά ανεκμετάλλευτες. 
Η μελέτη που προτείνεται στο πλαίσιο της δοκιμαστικής φάσης 
αποβλέπει στην εφαρμογή μέτρων προκειμένου να ενισχυθούν οι 
υφιστάμενοι παράγοντες στον προσδιορισμό των αντίστοιχων 
δραστηριοτήτων και στην καθιέρωση συνεργασίας κάθε φορά που 
είναι απαραίτητο. Η μελέτη και η παροχή συμβουλών θα πρέπει 
επίσης να περιλαμβάνουν τη διατύπωση συστάσεων προκειμένου να 
διευκολυνθεί η κοινή εκμετάλλευση των αποτελεσμάτων και η μετα­
φορά των τεχνολογιών. 
7.2. Ανασκόπηση των λειτουργικών προδιαγραφών, της τυποποίησης 
και των μεθόδων πιστοποίησης 
Το πρόβλημα επίτευξης αποδεκτών λειτουργικών προδιαγραφών και 
ελάχιστης τυποποίησης που πρέπει να χρησιμοποιείται για την τεχνο­
λογία των πληροφοριών και των τηλεπικοινωνιών στον τομέα της 
υγειονομικής περίθαλψης και της αντίστοιχης έρευνας έχει καταστεί 
περισσότερο σύνθετο λόγω της ανάγκης να συνδυαστούν οι προσπά­
θειες της συντονισμένης αυτής οργάνωσης στην υγειονομική περί­
θαλψη, μαζί με άλλες που προσανατολίζονται προς τις τεχνικές πλη­
ροφοριών και τηλεπικοινωνιών. Η αναζήτηση λύσεων για τα προβλή­
ματα της ΜΒΙ θα μπορούσε ως εκ τούτου να βασισθεί στους υπάρχο­
ντες οργανισμούς τυποποίησης. Προκειμένου να επιτευχθεί αποτε­
λεσματική προσέγγιση και λαμβανομένων υπόψη των εθνικών 
διαφορών και της ποικιλίας των οργανώσεων που ασχολούνται ήδη 
με τον έναν ή τον άλλο τρόπο στον τομέα αυτό, προτείνεται να 
πραγματοποιηθεί ένας απολογισμός των μεθόδων τυποποίησης, 
προδιαγραφής και πιστοποίησης που χρησιμοποιούνται στην 
Ευρώπη και διεθνώς. Η εργασία αυτή θα δώσει τη δυνατότητα να 
αναπτυχθεί σύσταση όσον αφορά τη βέλτιστη λύση προκειμένου να 
καλυφθούν οι μελλοντικές απαιτήσεις στον τομέα της τυποποίησης, 
της προδιαγραφής και της πιστοποίησης στην Ευρώπη. 
7.3. Ανασκόπηση του νομικού και θεσμικού πλαισίου που εφαρμόζεται 
στην ΜΒΙ 
Η χρησιμοποίηση της τεχνολογίας των πληροφοριών και των τηλεπι­
κοινωνιών για την υγειονομική περίθαλψη απαιτεί νομικά και 
Αριθ. C 355/26 Επίσημη Εφημερίδα των Ευρωπαϊκών Κοινοτήτων 31. 12.87 
θεσμικά μέτρα προκειμένου να εξασφαλισθεί η προστασία των ασθε­
νών καθώς και το εμπορικό ενδιαφέρον των προμηθευτών υπηρεσιών 
και των φορέων. 
Για να αποφευχθεί η δημιουρία νέων εσωτερικών συνόρων στην 
Κοινότητα, είναι απαραίτητο να καταβληθεί προσπάθεια προς τον 
καθορισμό κανόνων και κοινών όρων για την εισαγωγή της ΜΒΙ. 
Το σημείο έναρξης της ενέργειας αυτής θα μπορούσε να είναι 
ανάλυση των ρυθμίσεων και των υπαρχουσών νομοθεσιών, που ρυθ­
μίζουν τη χρησιμοποίηση και την εισαγωγή της ΜΒΙ. Η εργασία 
αυτή θα δώσει τη δυνατότητα να προσδιοριστούν οι επιλογές και τα 
μέτρα που θα μπορούσαν να αναπτυχθούν προκειμένου να διευκολυν­
θεί η αρμονική ανάπτυξη του ρυθμιστικού πλαισίου για τις εφαρμογές 
της ΜΒΙ στην Ευρώπη. 
7.4. Οικονομική αξιολόγηση του δυναμικού της ΜΒΙ για την υγειονο­
μική περίθαλψη και τη βιοιατρική έρευνα 
Εκτός από την ποιοτική πρόοδο η ΜΒΙ προσφέρει, για την υγειονο­
μική περίθαλψη, τη δυνατότητα να περιορισθεί το κόστος, και τούτο 
μπορεί να θεωρηθεί σαν την πλέον σημαντική συνδρομή που καταβάλ­
λεται εκ των προτέρων. Εν τούτοις, οι σχέσεις μεταξύ της αποτε­
λεσματικότητας της τεχνολογίας ή παροχής υπηρεσιών και η 
επίδραση στην αύξηση της αποδοτικότητας δεν είναι άμεσες. Αυτά 
εξαρτώνται από πολλούς άλλους παράγοντες και προϋποθέσεις, που 
πρέπει να κατανοηθούν και να ληφθούν υπόψη. Προτείνεται κατά 
συνέπεια να αξιολογηθεί η οικονομική εισφορά της ΜΒΙ στην υγειο­νομική περίθαλψη και τις βοηθητικές υπηρεσίες, ειδικότερα, στην 
βιοιατρική έρευνα. Το αποτέλεσμα της εργασίας αυτής θα δώσει τη 
δυνατότητα να κατανοηθούν καλύτερα οι οικονομικοί παράγοντες 
της πληροφόρησης σε σχέση με την υγειονομική περίθαλψη και να 
προσδιοριστεί ο τρόπος με τον οποίο η ΜΒΙ θα μπορούσε να συμβάλει 
καλύτερα στην αύξηση της αποδοτικότητας του συνόλου του συστή­
ματος. 
7.5. Αξιολόγηση των αναγκών σε εξειδικευμένη κατάρτιση και επιλο­
γές για την ικανοποίηση τους 
Για να χρησιμοποιηθούν επωφελώς οι δυνατότητες που δημιουργού­
νται με την τεχνολογική πρόοδο, η ειδική κατάρτιση παίζει σημα­
ντικό ρόλο. Το τοποθετημένο επαγγελματικό προσωπικό έχει λάβει 
κανονικά κατάρτιση δέκα χρόνια πριν, και ακόμη και την περίοδο 
αυτή, η κατάρτιση δεν ήταν ενημερωμένη απαραίτητα. Φυσικά, η 
κατάρτιση των ενηλίκων ερμηνεύεται από σημαντικές επενδύσεις, 
αλλά σε τομείς όπου η εξέλιξη είναι πολύ γρήγορη, όπως συμβαίνει 
με την ΜΒΙ, είναι απαραίτητο να καταβληθούν ειδικές προσπάθειες 
για να επιλυθούν οι δυσκολίες μεταφοράς της γνώσης και της τεχνο­
λογίας. 
Η προτεινόμενη εργασία δεδομένου ότι αποτελεί τμήμα της δοκιμα­
στικής φάσης συνίσταται στο να αξιολογήσει τις ανάγκες για την 
ανάπτυξη ενός προγράμματος για την επαγγελματική ειδική κατάρ­
τιση, που σκοπό έχει να εξοικειώσει τους ερευνητές και τους γενικούς 
ιατρούς με τις δυνατότητες της προηγμένης ΜΒΙ.